text:
Umytsyzlygyñ içinde umyt berÿän Rebimiz Hudaÿa šükürler bolsun! Mukaddes ÿazgylarda Hudaÿyñ hemiše yzygiderli özüne bil baglaÿanlara her bir kynçylygynyñ içinde hem olara ćykalga berišini görÿäris. Šeÿle ÿagdaÿy göz öñune getirip görüñ: bir kesilen agajyñ gurap barÿan töññesi. Bu gury töññeden Read More …
Category: Kitaplar
Hudaÿyñ Söÿgi we Merhemet Ähti
Hudaÿyñ Söÿgi we Merhemet Ähti Bu kitap Stiwens ruhanynyñ wagyzy esasynda döredi. Karl G. Stiwens ABŞ-nyñ Baltimor şäherinde ÿerleşÿän «Greater Grace World Outreach» mesihi ÿygnagynda ruhany bolup işleÿär. Ruhany Stiwens — Merilend Injil ÿörite mekdebini esaslandyryjydyr, şeÿle hem Read More …
Üç Myhman
Üç Myhman (Töwratdan alyndy) Bir gün günüň jokrama yssy wagtynda, Ybraýym Mamräniň dub tokaýjygynyň ýanyndaky çadyrynyň agzynda otyrka, oňa Reb göründi. 2Ybraýym töweregine seredip, aňyrrakda üç kişiniň durandygyny gördi. Ybraýym olary gören badyna garşylamak üçin çadyrynyň agzyndan olara tarap ylgady. Read More …
Hudaÿyñ Söÿgi we Merhemet Ähti
Hudaÿyñ Söÿgi we Merhemet Ähti Bu kitap Stiwens ruhanynyñ wagyzy esasynda döredi. Karl G. Stiwens ABŞ-nyñ Baltimor şäherinde ÿerleşÿän «Greater Grace World Outreach» mesihi ÿygnagynda ruhany bolup işleÿär. Ruhany Stiwens — Merilend Injil ÿörite mekdebini esaslandyryjydyr, şeÿle hem Read More …
ÝEDI ÄDIM
SIZIŇ BU GÜN ýa-da SOŇRA ETJEK ÝEDI ÄDIMLERIŇIZ Satyjylar harydyň basym geçmegi üçin alyjylara ýygy-ýygydan aýratyn teklipleri edýärler. Isa Mesih hem edil şol satyjylar ýaly teklip edýär. Hemmeleriň ýa ölmezinden öň ýa-da şondan soň, edip biläýjek ýedi ädimleri bardyr. Read More …
HUDAÝYŇ KALENDARY
HUDAÝYŇ KALENDARY Eger men: “Hudaýyň kalendary nämekä?” diýip sorasam, onda biz ony ýyllara, aýlara, hepdelere, günlere, sagatlara we minutlara bölüşdirip başlardyk. Hudaýyň kalendary nähilikä? Eýýäm bolup geçen zatlaryň hemmesini ebedilik ýuwutdy, şonuň üçin ertirki gün Hudaýyňkydyr. Ýer ýüzündäkileriň hiç Read More …
Isa Mesihiň görgüleri hakda oýlanma
Isa Mesihiň görgüleri hakda oýlanma “Biz bolsak haça çüýlenen Mesihi ýehudylar üçin büdremäge sebäp, grekler üçin-de akmaklyk bolan, ýöne çagyrylanlara, hem ýehudylara, hem greklere Hudaýyň gudraty we Hudaýyň akyldarlygy bolan Mesihi wagyz edýäris” (Injil, 1Kor.1:23-24). Giriş Pygamberler Read More …
HUDAÝA ORUN BERIŇ
HUDAÝA ORUN BERIŇ “Eý, söýgüli doganlar, özüňiz öç alman, Hudaýyň gazabyna ýol beriň. Çünki:  >.  > diýip ýazylgydyr. Özüňi Read More …
Durmushyng manysy namede?
Makalanyng dowamyny okamak isleseng ine shu taya bas –Durmushyng manysy name?
ESASY BAŞLANGYÇ NOKADY—HAÇ
ESASY BAŞLANGYÇ NOKADY—HAÇ MAZMUNY: Giriş 1—nji bap Haçyňy alyp, Meniň yzyma düş. 2-nji bap Ýagdaýlar üçin ajaýyp 3-nji bap Kimdir biri bilen gidendemi ýa-da bir zatdan geçendemi? Giriş Adamyň başlangyç nokat Read More …


c: text/html

text:
Russiýanyň prezidenti Wladimir Putin Ak tamda prezident Donald Tramp bilen rus daşary işleri Sergeý Lawrowyň arasyndaky geçirilen gepleşikleriň ýazgysyny hödürläp biljekdigini aýdýar. Şol duşuşygyň dowamynda prezident Trampyň gizlin aňtaw maglumatlary paýlaşandygy aýdylýar.
Putin bu barada 17-nji maýda Russiýanyň Soçi şäherinde Italiýanyň premýer ministri bilen geçiren metbugat ýygnagynyň dowamynda aýtdy.
“Eger-de ABŞ administrasiýany munuň mümkindigini öýtse, biz lawrow bilen Trampyň gepleşikleriniň ýazgysyny [amerikan kanunçykaryjylaryna]hödürlemäge taýýar. Elbetde, muny Amerikanyň administrasiýasynyň özi isleýän bolsa” diýip, Putin belledi.
Kremliň ýokary derejeli wekili Ýuriý Uşakow Putiniň duşuşygyň audio görnüşini däl-de, ýazmaça görnüşini göz öňünde tutandygyny takyklaşdyrdy.
ABŞ-nyň mediasy prezident Donald Trampyň Orsýetiň daşary işler ministri bilen geçen hepdede geçiren duşuşygynda ýokary derejede gizlin maglumatlaryň üstüni açandygyny we “Yslam döwleti” (YD) atly ekstremist topar barada maglumatyň çeşmesini potensial howpuň astyna goýandygyny habar berdi.
Ak Tam “Washington Post”, Reuter we beýleki habar serişdeleri tarapyndan 15-nji maýda çap edilen maglumatlary gyssagly ret etmäge çalyşdy.
Trampyň milli howpsuzlyk boýunça geňeşçisi “Şu gije peýda bolan maglumatlar ýalňyşdyr” diýdi.
Emma Kongressdäki demokratlar we käbir respublikanlar maglumatyň mälim edilmegini “howatyrlandyryjy”, “howply” we “paýhassyz” diýip atlandyrdylar.
Media maglumatlarynda ady görkezilmedik resmilere salgylanyp, habar berilmegine görä, Trampyň 10-njy maýda geçirilen duşuşygyň dowamynda Orsýetiň daşary işler ministri Sergeý Lawrowa we ilçisi Sergeý Kislýaga beren maglumaty ABŞ-nyň partnýor ýurdy tarapyndan aňtaw maglumatlary paýlaşmak hakyndaky ylalaşyga laýyklykda berlipdir.
Media maglumatlara görä, ady görkezilmedik çeşme partnýor ýurduň öz maglumatynyň başga bir tarapa berilmegi üçin Waşingtona rugsat bermändir.

robotstxt: allowed

filter: keep


text:
Dünýä
Geçen ýyl Ýaponiýada guş dümewi sebäpli 1,5 milliondan gowrak towuk öldürlipdi
Haýleý Eýranyň durnuklylyga wehim salýan hereketlerine asla rugsat bermejekdigini nygtady
Ak Tamdan berlen beýanatda dördünji we soňky gezek uzadylan şertnama üýtgetme girizilmegi islenýär
Saud Arabystanynyň hökümeti 25 ýaş we ondan ýokary bolan ýaşdaky ýeke başlaryna syýahat etmek isleýän zenanlara turistik wiza bermäge başlar
BMG-nyň Howpsyzlyk geňeşiniň adyndan 7 ýyl soň Owganystana sapar guralmagy meýilleşdirilýär
Üzümji Liwiýanyň himiki ýaraglaryň gadagan ediliş etabynyň çäginde 500 müň tonnalyk himiki ýaragyň ýok edilendigine aýratyn ünsi çekdi
Tbiliside geçen ýyl öli ýagdaýda ele salynan Ahmet Çataýewe kömek edendigi anyklanan 1 adam tussag edildi
Belah Annanyň Ýokary geňeşi tarapyndan partiýanyň adyndan prezidentlige dalaşgärlige hödürlenjekdigini nygtady
Russiýanyň Daşary işler ministri Sergeý Lawrow Soçide geçiriljek Siriýanyň Milli dialog kongresine takmynan 1700 adamyň gatnaşjakdygyny belledi
Russiýanyň döwlet başlygy Wladimir Putin Koreýa ýarym adasyndaky krizis bilen baglanşykly Demirgazyk Koreýanyň lideri Kim Çen Ynyň bu raundy gazanandygyny belledi
Mýanmanyň orta sebitlerinde 6 bal ululygynda ýer titremesi boldy
Saud Arabystanynyň ýolbaşçylygyndaky hyzmatdaş güýçlerinden mesele hakynda resmi beýanat berilmedi
Ysraýylly esgerler gabaw astyndaky Günbatar Şeriada we Gaza serhedinde palestinaly 2 çagany öldürdi, 3 adamy bolsa ýaralady
Mesele hakynda berlen ýazmaça beýanata görä, Makron Tramp bilen telefon arkaly söhbetjeşlik geçirdi
ABŞ-nyň Serbiýanyň Baş ştabynyň başlygy Lžubisa Dikowiçiň wiza ýüz tutmasyny kabul etmändigi ýüze çykdy
Bu barasynda ABŞ-nyň Döwlet sekretarynyň orunbasary beýan etdi


text:
Türkmenistanyň Prezidenti Gurbanguly Berdimuhamedowyň hem-de Katar Döwletiniň Emiri Şeýh Tamim bin Hamad Al Taniniň arasynda telefon arkaly gepleşik boldy.
Iki ýurduň Liderleri mähirli, doganlarça salamlaşyp, türkmen-katar gatnaşyklarynyň ileri tutulýan meselelerini ara alyp maslahatlaşmaga dörän mümkinçilige kanagatlanma bildirdiler. Bu gatnaşyklaryň köpasyrlyk taryhy kökleri bardyr hem-de mäkäm dostlukly gatnaşyklara we ruhy-medeni gymmatlyklaryň umumylygyna esaslanandyr.
Türkmenistanyň we Kataryň Baştutanlary däbe öwrülen döwletara gatnaşyklarynyň ýokary derejesini kanagatlanma bilen belläp, özara bähbitli hyzmatdaşlygy has-da ösdürmek üçin uly mümkinçilikleriň bardygyny hem-de taraplaryň olary umumy bähbit üçin amala aşyrmaga taýýardygyny nygtadylar.
Katar Döwletiniň Emiri pursatdan peýdalanyp, Türkmenistanyň Liderini sentýabr aýynda Aşgabatda Ýapyk binalarda we söweş sungaty boýunça V Aziýa oýunlarynyň üstünlikli geçirilmegi bilen tüýs ýürekden gutlady. Bu oýunlar Türkmenistanyň halkara sport hem-de Olimpiýa hereketine mynasyp goşandy bolup, ýurdumyzyň dünýä giňişligindäki abraýyny, şol sanda sport döwleti hökmünde abraýyny has-da artdyrdy.
Türkmenistanyň Prezidenti Gurbanguly Berdimuhamedow mähirli sözler üçin minnetdarlyk bildirip, oňyn bitaraplyk we “açyk gapylar” syýasatyny durmuşa geçirýän Türkmenistanyň sport babatda özara gatnaşyklar meselelerine uly üns berýändigini hem-de geljekde-de bu netijeli gatnaşyklary has-da giňeltmegi maksat edinýändigini belledi. Bu gatnaşyklar döwletleriň we halklaryň arasyndaky dostlukly gatnaşyklary we özara düşünişmegi berkitmäge ýardam edýär.
Söhbetdeşligiň barşynda ozal gazanylan ylalaşyklary hem-de geljek üçin meýilnamalary durmuşa geçirmek bilen baglylykda, türkmen-katar hyzmatdaşlygynyň esasy ugurlarynda onuň geljegi ara alnyp maslahatlaşyldy.
Iki ýurduň Liderleri ikitaraplaýyn hyzmatdaşlykda söwda-ykdysady gatnaşyklaryna möhüm ornuň berilýändigini nygtap, däbe öwrülen ynsanperwer-medeni gatnaşyklarynyň ähmiýetini bellediler hem-de olary täze anyk mazmun bilen baýlaşdyrmak babatda pikirlerini beýan etdiler.
Telefon gepleşiginiň barşynda taraplar özara gyzyklanma bildirilýän sebit we dünýä derejesindäki möhüm meseleleriň birnäçesi boýunça pikir alyşdylar. Şunuň bilen baglylykda, iki döwletiň abraýly halkara guramalarynyň we düzümleriniň çäklerinde netijeli gatnaşyklara üýtgewsiz ygrarly bolup galýandygy bellenildi.
Söhbetdeşligiň ahyrynda Türkmenistanyň Prezidenti Gurbanguly Berdimuhamedow hem-de Kataryň Emiri Şeýh Tamim bin Hamad Al Tani dostlugyň iň gowy däplerinde guralýan hem-de taraplaryň hoşniýetli erk-islegine daýanýan netijeli döwletara gatnaşyklarynyň geljekde hem hemmetaraplaýyn berkidiljekdigine ynam bildirdiler hem-de birek-birege jan saglyk, işde üstünlik, iki ýurduň doganlyk halklaryna bolsa abadançylyk we rowaçlyk arzuw etdiler.
Telefon söhbetdeşligi katar tarapynyň başlangyjy bilen geçirildi.


text:
Prezident Nursoltan Nazarbaýewiň hökümetini tankytlanyndan soň Ukraina gaçan gazak bloggeriniň yzyna, Gazagystana ekstradisiýa edilmek gorkusy bar diýip, bloggeriň aklawçysy aýtdy.
Žanar Ahmet 21-nji oktýabrda, Gazagystanyň galplyk aýyplamalary talaby esasynda Kiýewde tussag edildi we 24-nji oktýabrda onuň 18 gün tussagda saklanylmagy buýruldy diýip, aklawçy Wladislaw Hrişçenko aýtdy.
Hrişçenko Žanar Ahnediň Kiýew sudunda çykarylan karardan soň açlyk yglan edendigini hem sözüne goşdy.
Kiýewiň regional polisiýasynyň sözçüsi Mikola Žukowiç biraz öň Ahmediň ukrain häkimiýetleri Gazagystanyň ektradisiýa talabyna seredýänçä tussagda saklanmagynyň ahmaldygyny aýtdy.
Ahmet Gazgystandan mart aýynda, 9 ýaşyndaky ogly bilen bile, howpsyzlyk aladalary esasynda gaçdy.
Ahmet Azatlyk radiosynyň Gazak gullugyna ýurtdan gaçmak kararyna gelmeginiň sebäbini düşündirip, häkimiýetleriň özüni internetde özüňi otlamaklygy wagyz etmek üçin “bikanun gurama guramak” aýyplamasynda günlemekçi bolýandyklaryny, muny oňa öz çeşmeleriniň habar berendigini gürrüň berdi.
Ol özüne mundan öňki bildirilen aýyplamalaryň hem syýasy sebäpli bolandygyny, gazak häkimiýetleriniň ýazýan zatlary üçin ar almak isleýändiklerini aýdýar.


text:
Türkmenistanyň Prezidentiniň ýanyndaky Ylym we tehnika baradaky ýokary geňeşiň ýokary okuwdan soňky türkmen we halkara bilim ülňüleri boýunça Portaly hoş geldiňiz. Şu web saýtyň maksady aspiranturanyň geljekki mümkinçiliklerini öwrenýän halkara tejribesiniň, şeýle hem Türkmenistanyň çäginde we daşary ýurtda aspirantura derejesinde okamaga isleg bildirýän Türkmenistanyň talyplarynyň — aspirantlarynyň, ylmy barlaglar boýunça jemgyýetçilikleriň agzalarynyň we mugallymlaryň tejribesiniň esasynda gelýän maglumatlary toplamakdyr.
Mundan başga- da, websaýt Türkmenistanda aspirantura bilimini almak isleýän daşary ýurtly talyplar, ylmy barlag jemgyýetçilikleriniň we bilim boýunça ygtyýarlandyrylan edaralaryň wekilleri üçin bilim boýunça ülňülere we halkara ülňülerine laýyklykda goşmaça bilim almak boýunça giňişleýin maglumatlary almaga mümkinçilik döredýär. Websaýt goşmaça bilim almak boýunça maglumatlaryň dört toplumyndan ybaratdyr. Maglumatlar üç dilde — türkmen, iňlis we rus dillerinde berilýär.
Türkmenistanda aspirantura biliminiň ulgamy şu websaýtda gözleg ulgamy arkaly alyp bolýan umumy maglumat we kadalaşdyryjy esasdan ybaratdyr. Aspirantura derejesiniň üç tapgyry — master, doktorlykda öňki we doktorlyk derejeleri hem-de okuw meýilnamalary hem anyk beýan edilendir.Mundan başga-da aspirantyň hünür bilimi hem-de ýokary okuw mekdepleri bilen gatnaşyklar bilen bilelikde okuw guramagyň ygtyýarlandyrylan maksatnamalary barada hem maglumat berilýär.
Websaýtda Türkmenistanda ýokary bilim almak barada ähli zerur bolan maglumatlar bardyr. Okuwy goldamak boýunça ulgamlar milli we halkara alyş - çalyşa hem - de okuw maksatnamalaryna degişli maglumatlardan ybaratdyr. Şeýle hem siz saýtda CIMO ýewropa maksatnamasy we beýleki maksatnamalar bilen tanşyp bilersiňiz.
Ýokary geňeş — Tacis ýurtlarynyň saýlanan synyndaky 2008-nji ýylyň aspirantura biliminiň ülňüleriniň synynda Türkmenistanda aspirantura biliminiň ulgamyna meňzeş formatda anyk maglumatlar berilýär. uzak>>>


text:
Jahankeşdäniň üstünlik syrlary
1_ Arzuw etmek.
Bir jahankeşdäniň birinji etýän zady arzuw etmekdir. Gözlerini yumar we arzuw eder. Şeyle bir arzuw eder welin, guşlar ganatlaryndan geçer “Men munuň ýaly uçup bilmedim!” diyip. Şeyle bir arzuwyny gurnar welin, düýş dünýäsi zorlanar “Bulary nädip keşp eders?” diyip. Güller, okeanlar we güneş utanar özlerinden “Biz munuň ýaly açyp bilmedik, joşup bilmedik, saçyp bilmedik!” diýip we tebigat dyza çöker “Keşp et!” diýip.
2_ Başarjagyňa ynan.
Arzuw etdik, indi muny reallaşdyrma wagty. Ilkinji ädimi syzmak bilen başlalyň, ayak ujundan saçlaryň ujuna çenli, yilikleriňe çelni syzmak gerek. Durmuşuňdaky duş gelen kynçylyklaryňyzy pikir ediň ve durup öziňize serediň. Hemme kynçylyklara garamazdan dem alyp bilyärisňiz we “Kyn, men muny başarmaryn, bu yük gaty agyr!” diyip aydanlaryňyzyň hemmesi başyňyzdan geçip gitdi. Ine edil şunun yaly, çäkleri bir tarapa goýup dine başarjagyňa ynan.
3_ Plan gur.
Indi elimize kofe we suwumyzy alalyň we tämiz bir kelle bilen plan gurnalyň. Plany gurnamyzda şu sagatda nahar iýjek, şu sagatda çaý işjek şeklinde bolmaly däl. Plan iki tüýsli bolyar: a-Gysga Wagtly Planlar: Şu altynjy we bazar güni şuwagtky ýaşaýan şäherde ýada obada hiç gitmedik we her gün ýanyndan geçip dykgat etmedik bir köçäni barlajak, synaglarymdan iň az üç sapagy 4 lik baha bilen geşjek, bu hepde köp wagtdan bäri jaň etmedik dostlaryma jaň etjek (Şuwagt durup pikir etdiňiz? Näçe wagtdan bäri jaň etmedik dostlaryň, garyndaşlaryň aklyňa geldi şeyle dälmi? Ýada dine kömege mätäç wagtyn jaň etýäniňi oylandyň!). b- Uzak Wagtly Planlar: Men şu dört ýyllyk Üniversitedi 4 ýylda dynaýmaly, 60 ýaşamaňkam 60 ülkani gezjek.
4_ Durmuşa geçir.
Plany gurnadyk indi bolsa hereket etme wagty geldi. Her gün bagtyň, arzuwlaryň üçin ve özün üçin birzatlar et, azajyk hem bolsa her gün et. Köplenç uzak wagtly planlarymyzy güni gelýänçä ýatlamaýarys we soňy käşkä bilen gutarar. Käşkä diýmezlik üçin birzatlar et. Eger garaşyp bilmejegiňizi duýsaňyz arzuw we hyýallaryňy tazeden gözden geçirin, olaryň sizi aýakda tutjagyna ynanyaryn.
5_ Asudalyk.
Planyňyzy durmuşa geçirmek size asudalygy getirer. Her kimin asuwdalyga garaýyşy başgadyr, menin üçin asuwdalyk deňiziň kenarynda aýakýalaňaç ylgamakdyr, güneşin doguşyny, batyşyny hem ýaşaýan ýeriň iň depedäki nokadyndan seretmekdir. Çuňluklary barlamak, depelere döşüňi germekdir. Asudalyk – tomus gijeleri ýyldyzlaryň çuňlugynda özüňi ýitirmekdir. Asudalyk asmanyň göğüne, güneşiň mämişisine aşyk bolmakdyr .
6_ Bagt.
We iň wajyp tarapy hem bagt. Bagt näme? Bagt – asyrlyk agaçlaryň sayasynda arkaňy ýaslap kitap okamakdyr, ençeme wagtdan bäri gözleyän aýdymyňy tapmakdyr, Ýagyşda ezilmek, garda tayyp yykylmakdyr, batyrlykdyr. Beýleki jandarlar bilen söhbetdeş bolmak, duýmakdyr. Alma iymek, ynsanlara bakaňda ýylgyrmakdyr. Dünýäniň çar tarapyndan dost edinmekdir, ençeme ýyl soň surat albomyňa seredip hoşal bolmakdyr. Käşkä ýerine “Goýsanaý! Men muny hem edipdirn!” diymekdir bagt. Meniň üçin iň uly bagt ejeme laýyk ogul bolmakdyr.


text:
Caga dünýä inende ol käbir kesellere göreşme ukyby bilen dogulýar. Bu bolsa eneden çörekçe arkaly täze doglan çaga geçýän antitelalaryň (kesel dörediji bedene düşende ganda emele gelýän goraýjy öýjükleriň) işidir. Ene süýdi bilen iýmitlenýän çaga hemişe goşmaça antitelalary enesinden alyp durýar. Ýöne onuň ýaly goraglylyk wagtlaýyn häsiýete eýedir. Öňüni alyş sanjymlary ulanmak (immunizasiýa, waksinasiýa) – kesellere garşy bedeniň göreşmek ukybyny emeli ýol bilen döretmek we saklamakdyr. Onuň üçin kesel dörediji bakteriýalaryň we wiruslaryň howply bolmadyk bir bölegi ulanylýar.
Waksinasiýa – çagalary infeksion kesellerden goramagyň iň zerur we howpsys çäreleriniň biridir.
Waksinalar bedene hakyky kesel dörediji infeksiýalar düşendäki bolşy ýaly, bedeniň gorag ulgamyny gyjyndyrýar. Ulgam bedene emeli ýol bilen goýberilen infeksiýa garşy göreşýär we ony “ýatda saklaýar“. Eger infeksiýa bedene gaýtadan ýokuşsa,ulgam oňa garşy netijeli göreş “yglan edýär“.
Häzirki wagtda waksinalaryň dört görnüşi ulanylýar:
· Ysmaza, gyzylja, gyzamyga, hapgyrtma garşy ulanylýan, gowşak diri kesel döredijilerden edilen waksinalar.
· Gökbogma garşy ulanylýan öldürilen kesel döredijilerden edilen waksinalar.
· Anatoksin saklaýanlar – bakteriýalaryň we wiruslaryň toksinlaryndan ýasalan waksinalar.
Meselem bürme bilen täjihoraza garşy waksinalar – anatoksinlerdir.
Biosintetiki waksinalar – olar çylşyrymly bioinženerçilik usuly bilen alynýandyr. Meselem, gepatit B we gemofil infeksiýasyna garşy waksinalar.
Çagalaryň wagtly – wagtynda we dogry waksinasiýa geçmegine gözegçilik ediň. Waksinasiýa geçmegiň tertibi meýilnama boýunça alnyp barylýar. Sagdyn çagalar hiç hili kynçylyksyz sanjymlary meýilnama boýunça alýandyrlar. Bu babatda hemişe öz lukmanyňyz bilen habarlaşyp we maslahatlaşyp duruň!
Waksinasiýa geçirmegiň ähmiýeti barada metbugatda häli-şindi dürli pikirler aýdylyp gelinýär. Waksinalaryň ýaramaz täsiriniň ýüze çykmagyny nygtap garşy çykmalar hem tapylýar. Ýöne keselleriň getirip biljek gaýraüzülmeleri seýrek ýagdaýlarda ýüze çykýan waksinalaryň ýaramaz täsirinden howplydyr. “Öňüni almak üçün sanjym edilenden keseli başdan geçireniň gowy“ diýen pikiriň dogrudygyny tassyklaýan delil ýok. Beden agzalarynyň keselleriniň, şol sanda ragyň käbir görnüşleriniň hem başdan geçirilen infeksiýalaryň netijesidigini ylmy taýdan subut edildi.
Eger öňüni alyş sanjymlary edilmedik bolsa onda:
· Her 5-nji adam täjihoraza (difteriýa) ýolugardy, kesellänleriň 10%-ine ölüm howpy abanardy;
· Hapgyrtma duçar bolmadyk adam tapylmazdy, kesellänleriň 0,1%-i ker we önelgesiz galardy;
· Her 4-nji adam aşgazanasty mäziň kesellerine sezevar bolardy;
· Inçekeselden we inçekesel meningitinden goranmak ýekeje adama hem başartmazdy;
· Gökbogma ýekeje adamy hem aýap goýmazdy, syrkawlar 2-3 hepdeläp üsgülewikden ejir çekerdi, olaryň 1% -iniň keseli ötüşip, öýkende beterleşmeler ýa-da ensefalit ýüze çykardy;
· Adamlaryň köpüsi poliomiýelite duçar bolardy, olaryň ençemesi maýyp bolardy;
· Döwük-ýenjikli her bir adama bürmä garşy syworotka sançmaly bolardy;
· Gyzylja ýolugan göwreli aýallaryň 25%-iniň (kesel göwreliligiň irki döwründe ýokuşanda) ýa-da 10%-iniň (kesel göwreliligiň giçki döwründe ýokuşanda) maýyp çaga dogurmagy mümkindi;
· Her bir adam gyzamyk bilen kesellärdi, bu kesele ýoluganlaryň 1%-i aradan çykardy, 5%-i maýyp bolup galardy;
Ýokanç kesellerden goranmak üçün öňüni alyş sanjymlary wagtynda yzygiderli alyň.
Janyňyz sag bolsun!
Teswirlemeler
Ýazylanlar barada pikiriňizi paýlaşyň
1. Biz Siziň pikirleriňizi çäklendirmek islemeýäris, ýöne töhmet, ynamdan gaçyrýan, edepsizlik, ýaramazlyk, zorluk, paýyş, pornografiki, howp salýan, agzalalyk we ýigrenç döredýän gürrüňleri we bikanun hereketleri öz içine alýan materiallara rugsat berilmeýär. Şu agzalan materiallar saýtyň degişli işgärleri tarapyndan pozulyp bilner.
2. Siziň oý-pikirleriňiz biziň üçin juda wajypdyr! Ýöne biziň saýtymyzda makalany teswirleýän okyja edepsiz sözler bilen hüjüm edýän teswirlemelere ýol berilmeýär.
3. Ýazylan teswir öjükdiriji, ýagny agzalalyk döredýän häsiýetlidigine güman edilse, onda onuň çap edilmegine rugsat berilmez.
4. Düýbi ýa-da ýuridiki statusy belli bolmadyk web sahypalaryny salgy berýän internet çelgileri çap edilmeýär.
5. Teswirlemeler mowzugyň çäginden çykan ýagdaýynda, olar çap edilmez.
6. Teswirlemeler we çekeleşikler kommersiýa maksady bilen ulanylyp bilmez.
7. Nämälim ýagdaýlarda söwda belgisini ýa-da awtorlyk hukugyny bozýan materiallaryň teswirlemelerde bolmagyna ýol berilmez.


text:
17 Ağustos 2015 Pazartesi
Prezidentimiz Ysraýyl Döwletiniň Adatdan Daşary we Doly Ygtyýarly Ilçisini kabul Etdi
Türkmenistanyň Prezidenti Gurbanguly Berdimuhamedow Ysraýyl Döwletiniň Türkmenistandaky Adatdan daşary we Doly ygtyýarly ilçisi jenap Ishak Karmel Kagany kabul etdi. Ilçi döwlet Baştutanymyza ynanç hatyny gowşurdy.
Myhman ýüzbe-ýüz duşuşmaga döredilen mümikinçilik üçin döwlet Baştutanymyza hoşallyk bildirip, Ysraýyl Döwletiniň Prezidentiniň hem-de Premýer-ministriniň milli Liderimize iberen salamyny we türkmen halkyna bagtyýarlyk, abadançylyk baradaky iň oňat arzuwlaryny ýetirdi.
Ilçi öz ýurdunyň oňyn özgertmeler ýolunda ynamly gadam urýan Garaşsyz, hemişelik Bitarap Türkmenistan bilen özara bähbitli hyzmatdaşlyk gatnaşyklarynyň berkidilmegine, ähli möhüm ugurlar boýunça işjeň döwletara aragatnaşyklarynyň işjeňleşdirilmegine aýratyn ähmiýet berýändigini belledi.
Milli Liderimiz myhmany jogapkärli wezipä bellenilmegi bilen gutlap, Ysraýyl Döwletiniň ýolbaşçylaryna hoşniýetli arzuwlaryny aýdyp, Türkmenistanyň hem deňhukuklylyk we özara peýdaly esasda ýola goýulýan türkmen-ysraýyl gatnaşyklarynyň çuňlaşdyrylmagyna gyzyklanma bildirýändigini nygtady.
Döwlet Baştutanymyz we Ysraýyl Döwletiniň doly ygtyýarly wekili ikitaraplaýyn esasda bolşy ýaly, köptaraplaýyn görnüşde, iri halkara guramalarynyň we abraýly düzümleriň, ilkini nobatda bolsa, Birleşen Milletler Guramasynyň çäklerinde ýola goýulýan gatnaşyklaryň häzirki ýagdaýy we geljegi boýunça pikir alyşmalaryň barşynda hyzmatdaşlygy işjeňleşdirmäge gyzyklanma bildirýändiklerini bellediler.
Ilçi gatnaşyklary ösdürmek üçin bar bolan kuwwatyň ägirt uly ähmiýete eýedigini belläp, hyzmatdaşlygyň yzygiderli ösdürilmeginde hormatly Prezidentimiziň ählumumy parahatçylygyň we abadançylygyň bähbidine giň halkara hyzmatdaşlyk gatnaşyklaryny giňeltmegi nazarlaýan parahatçylyk söýüjilikli daşary syýasat strategiýasynyň möhüm orun eýeleýändigini nygtady.
Türkmenistanyň ählumumy howpsuzlygynyň pugtalandyrylmagyna we durnukly ösüşiň üpjün edilmegine gönükdirilen başlangyçlary we olaryň üstünlikli durmuşa geçirilmegi munuň aýdyň subutnamasydyr. 2007-nji ýylyň dekabr aýynda Aşgabatda BMG-niň Merkezi Aziýa üçin öňüni alyş diplomatiýasy boýunça Sebit merkeziniň ştab-kwartirasynyň açylmagy, soňky ýyllarda onuň sebit hyzmatdaşlygy, sebitdäki çylşyrymly ýagdaýlary parahatçylykly we syýasy-diplomatiki usulary arkaly çözülmegine ýardam berýändigini bellemeli.
Ilçi milli Liderimiziň ählumumy howpsuzlygyň täze binýadynyň kemala getirilmegine, sebitde hem-de tutuş dünýäde durnukly ösüş üçin oňyn şertleriň döredilmegine gönükdirilen işjeň orny we öňe sürýän halkara başlangyçlary üçin tüýs ýürekden hoşallyk bildirip, Türkmenistanyň bu ýörelgesiniň dünýäniň ähli ýurtlary üçin nusgalyk göreldedigine ynam bildirdi.
Döwlet Baştutanymz ähli gyzyklanma bildirýän hyzmatdaşlar bilen ýurdumyzyň açyklyk esasynda ýola goýulýan gatnaşyklara ygrarlydygyny tassyklap, oňyn bitaraplyk, parahatçylyk söýüjilikli we hoşniýetli goňşuçylyk gatnaşyklaryna daýanýan syýasaty durmuşa geçirýän Türkmenistanyň ählumumy rowaçlygyň hem-de adançylygyň bähbidine alnyp barylýan halkara tagallalara öz goşandyny goşjakdygyny aýtdy. Milli Liderimz pursatdan peýdalanyp, Ysraýyl Döwletiniň ýolbaşçy düzümini şu ýylyň dekabr aýynda Türkmenistanyň Bitaraplyk derejesine eýe bolmagynyň 20 ýyllygy mynasybetli ýurdumyzda guraljak dabaraly çärelere we halkara maslahatyna gatnaşmaga çagyrdy.
Mundan başga-da, syýasy-diplomatiki hem-de söwda-ykdysady gatnaşyklaryň okgunly ösdürilmeginde medeni-ynsanperwer ulgamda, has takygy, ylym, medeniýet, bilim, saglygy goraýyş, sport we syýahatçylyk ugurlaryndaky döwletara gatnaşyklaryny hemmetaraplaýyn işjeňleşdirmegiň möhümdigi bellenildi. Bu ulgmalarda hyzmatdaşlygyň ösdürilmegi iki dostlukly ýurduň sazlaşykly hyzmatdaşlygynyň wajyp şerti bolup durýar.
Häzirki döwürde aýratyn ähmiýet berilýän oba we suw hojalygyndaky we suwaryş ulgamyndaky hyzmatdaşlygyň ugurlary ikitaraplaýyn gepleşikleriň easyny düzdi. Şunuň bilen baglylykda, ilçi Ysraýylyň bu ugurda ägirt uly tejribesiniň hem-de bähbitli işläp taýýarlamalarynyň bardygyny aýdyp, Türkmenistan bilen suw serişdelerini arassalamak we netijeli peýdalanmak barada öz bilimini we täzeçil usullary babatda hyzmatdaşlyk etmäge taýýardygyny belledi.
Ilçi ak mermerli türkmen paýtagtynyň gözelliginiň özünde uly täsir galdyrandygyny, bu şähere ýedi ýyl mundan ozal gelendigini we şu döwürde amala aşyrylan işleriň Aşgabady tanalmaz derejede özgerdendigini nygtady.
Ysraýyl Döwletiniň Türkmenistandaky diplomatik wekilhanasynyň baştutany jenap Ishak Karmel Kagan bähbitli hyzmatdaşlygyň möhüm meselelerini ara alyp maslahatlaşmaga döredilen mümkinçilik hem-de hoşniýetli sözleri üçin hormatly Prezidentimize ýene bir ýola hoşallyk bildirip, milli Liderimizi özüne bildirilen ynamy abraý bilen ödejekdigine, özara gyzyklanmalara kybap gelýän däp bolan hyzmatdaşlygyň, ikitaraplaýyn gatnaşyklaryň hemmetaraplaýyn yzygiderli ösdürilmegi üçin ähli tagallasyny gaýgyrmajakdygyna ynandyrdy.
Kaydol: Kayıt Yorumları (Atom)


text:
2017 Выборы Президента Туркменистана
Türkmenistanda Prezident saýlawlary demokratik esasda geçirildi
Hereket edýän kanunçylyga laýyklykda, 10-njy fewralda Türkmenistanda saýlawlaryň öňüsyrasyndaky wagyz işleri tamamlandy, bu gün bolsa irden sagat 7-de ýurdumyzyň ähli saýlaw uçastoklarynda ses bermek işleri başlandy. Türkmenistanda Saýlawlary we sala salşyklary geçirmek baradaky Merkezi toparyň TDH-a beren maglumatlaryna görä, irden sagat 10-da tutuş ýurdumyz boýunça saýlawçylaryň umumy sanynyň 40 göterimden gowragy ses berdi, sagat 12-de bu görkeziji 62 göterimden geçdi. Sagat 14-e çenli Türkmenistanda islegini erkin beýan etmäge bolan öz konstitusion hukugyny hasaba alnan saýlawçylaryň ählisiniň 81 göterimden gowragy berjaý ...
Raýatlarymyzyň daşary ýurtlarda ses bermekleri
Saýlaw uçastoklary dünýäniň her sebitindäki ýerli wagta laýyklykda ir säher bilen açyldy. Jemgyýetçilik-syýasy çäräniň guramaçylary tarapyndan saýlawlaryň geçýän döwri daşary ýurtlarda bolan ýurdumyzyň raýatlarynyň konstitusion hukuklaryny peýdalanmagy üçin ähli zerur şertler döredildi.
11-nji fewral Turkmenistanda döwlet baştutanynyň saýlawlaryndan öň wagyz işleriniň bes edilýän güni
Biz surat habarçymyz bilen Aşgabat şäherindäki 44-nji saýlaw uçastogyna baranymyzda onuň saýlawa taýýardygyna göz ýetirdik.
Umumy düzgünler
Türkmenistanda Saýlawlary we sala salşyklary geçirmek baradaky Merkezi toparyň (mundan beýläk — Merkezi topar) çagyrmagy bilen Garaşsyz Döwletleriň Arkalaşygyndan gelen Synçylar topary (mundan beýläk - Topar) Türkmenistanyň Prezidentiniň saýlawlaryna (mundan beýläk- saýlawlar) taýýarlyk görmek hem-de geçirmek işlerine syn edýär.
Dalaşgärler saýlawlara taýýarlyk görmek möwsüminiň çäklerinde ähli welaýatlaryň we paýtagtymyzyň saýlawçylary bilen duşuşyklary geçirdiler
Ýekşenbe güni — 12-nji fewralda ýurdumyzyň saýlaw uçastoklary raýatlara gapylaryny giňden açarlar, saýlawçylaryň öňünde dalaşgärleriň arasyndan Türkmenistanyň Prezidenti wezipesine has mynasyp adamy saýlamak wezipesi durýar.
Türkmenistanyň Prezidenti wezipesine dalaşgär Durdygylyç Orazowyň saýlawçylar bilen duşuşygy
Dalaşgäriň ynanylan wekili duşuşyga gatnaşyjylary Agrar partiýa tarapyndan hödürlenilen D.Orazowyň terjimehaly bilen tanyşdyrdy. Ol dalaşgäri başarjaň ýolbaşçy, ukyply guramaçy hem-de ýokary derejeli hünärmen, öňde goýlan wezipeleri netijeli çözmegi başarýan şahsyýet hökmünde häsiýetlendirip, ýokary döwlet wezipesine dalaşgäriň hormata mynasyp şahsy häsiýetlerini nygtady.
Türkmenistanyň Prezidenti wezipesine dalaşgär Durdygylyç Orazow bilen saýlawçylaryň duşuşygy
Kemine adyndaky döwlet drama teatryna sebitiň jemgyýetçiliginiň wekilleri, hormatly ýaşulular, ýaşlar, dürli edaralaryň hem-de kärhanalaryň ýolbaşçylary we işgärleri ýygnandylar. Dalaşgäriň ynanylan wekili ýygnananlary ýokary döwlet wezipesine dalaşgäriň zähmet ýoly bilen tanyşdyrdy hem-de ony işbaşarjaň, pähimli ýolbaşçy, dogruçyl we ak ýürekli adam hökmünde häsiýetlendirdi.
Garaşsyz Döwletleriň Arkalaşygynyň Synçylar topary Türkmenistanyň Prezidentiniň saýlawlaryna gözegçilik etmegini dowam edýär
Synçylar toparynyň agzalary saýlaw uçastoklarynda saýlawçylaryň sanawy, öňünden ses bermegiň barşy bilen tanyşdylar.
Paýtagtymyzda saýlawçylaryň Türkmenistanyň Prezidenti wezipesine dalaşgär Süleýmannepes Nurnepesow bilen duşuşygy
Raýatlaryň teklipçi topary tarapyndan hödürlenen dalaşgäriň ynanylan adamy S.Nurnepesowyň durmuş ýolunyň esasy pursatlary barada gürrüň berip, ony öňde goýlan wezipeleri çözmekde hünär ussatlygy hem-de başarnygy bilen işgärleriň arasynda abraýa we hormata mynasyp bolan tejribeli hem-de guramaçy ýolbaşçy hökmünde häsiýetlendirdi.


text:
Azatlyk radiosy: Döwletmyrat, 1960-njy ýyllardan soň Gaýgysyz Atabaý, Nedirbaý Aýtak ýaly türkmen syýasatçylarynyň ömri we işi barada belli bir iş edildi. Ýöne olar garaşsyzlyk ýyllarynda ýatdan çykarylan ýaly boldy. Has dogrusy, Nyýazow döwründe olaryň Aşgabatdaky ýadygärlikleri hem ýykylyp aýryldy. Bu ýagdaý ýaş nesliň türkmen döwletiniň gözbaşynda duran adamlardan köp derejede habarsyz galmagyna getirdi. Şu sebäpden Gaýgysyz Atabaý barada has anyk gürrüň etsek gowy boljak. Mysal üçin, siz Täçgök serdary agzadyňyz. Emma ýaş nesil Täçgök serdar hakynda hem kän zat bilenok. Sebäbi ol hakda ýazylan, çap edilen zadam az, radio ýa telegepleşik-de edilenok. Ondan ötri, gürrüňi Täçgök serdaryň özünden, onuň Mäne-Çäçe etraplaryna gelşinden başlasaňyz gowy bolardy.
Döwletmyrat Ýazgulyýew: Umuman, 1850-nji ýyllaryň ortalaryndan başlap Ahal, Mary sebitlerinde turkmen dowletiniň döremeginiň alamatlary peýda bolup başlady. Munuň aýdyň mysaly turkmenleriň birleşen güýjüniň Garrygala söweşinde eýranlylary, Maryda Hywa hanynyň goşunyny çym-pytrak etmeginden hem görünýär. Şol ýeňişlerde Täçgök serdaryň hem uly paýy bar. Elbetde, bu aýratyn gürrüň. Ondan ötri, Täçgök serdaryň Mäne-Çäçe etraplaryna gelşine geçeýin. Täçgök serdar harby işde ussatlyk görkezenden soň, onuň il içindäki abraýy hem ulalýar we ýurt biraz parahatlaşansoň, Mary ilinde Gowşut handan närza adamlar onuň daşyna ýygnanyp başlaýar. Elbetde, bu ýagdaýyň ullakan agzalalyga alyp gelmegi mümkindi.
Onsoň, ýaşulularyň gürrüň bermeklerine görä, Amanmyrat ahun (Ol Keminäniň piri Äraly işanyň ogludyr – D.Ý.) Täçgök serdary ýanyna çagyrýar-da, oňa şeýle diýýär: “Serdar, halkymyzyň agzy ýaňy aşa ýetip ugrady. Handyr, ondan närza bolanam tapylar. Ýöne bu ýagdaýy ýitileşdirmesek gowy. “Iki goçuň kellesi bir gazanda gaýnamaz” diýenlerini etmäliň. Biziň ata-baba mekanymyz Mäne-Çäçe serhetlerimiz örän gowşak goralýar. Serdar, siz şol ýerik il bolup baryp, Mäne-Çäçe serhetlerimizi berkidiň.” Täçgök serdar oňa şeýle diýen: “Ahun aga, maňa ol ýerik il bolup barmaga ahun, pir gerek, bile gitseň, baş üstüne!” Amanmyrat ahun şeýle diýen: “Serdar, men ýaňy Hywadan geldim, indem Mäne-Çäçä gitsem, birhili bolar. Şoň üçin maňa azar berme. Ýöne Herrikgalada dogan okaşan doganym Seýitnazar ahun bar, şoň ýanyna baryp, meniň adymdan haýyş etseňzi, ol siziň Mäne-Çäçä il bolup barmagyňyza ak pata-da berer, size ýoldaşam bolar.”
Onsoň Täçgök serdar Herrikgala gidýär we Seýitnazar ahuna Amanmyrat ahunyň sargydyny ýetirýär. Aýtmaklaryna görä, Seýitnazar ahun Täçgök serdara “Doganym Amanmyrat ahun diyse, kyýamata hem giderin“diyip jogap beripdir. Şeýlelikde, 1867-68-nji ýyllarda, Seýitnazar ahunyň ak pata bermegi bilen, Täçgök serdar Mäne-Çäçä il bolup göçüp gelýär. Täçgök serdaryň türkmenleriň bitewileşmeginde hem uly paýy bar. Sebäbi Täçgök serdar müň hojalyk bilen Mäne-Çäçä il bolup gelende, Seýitnazar ahunyň yzyna düşüp, Ahaldan hem 500 hojalyk gelýär. Onsoňam Täçgök serdaryň Ahala gelmegi bilen Sarahs, Kaka aralygyndaky araçagimiz mizemez bolupdyr. Sebäbi şol aralyga Täçgök serdaryň demi ýöräpdir. Kaka, Gäwers aralygyna bolsa gowşutly Mämmedoraz han hökümini ýöredipdir. 1870-nji ýyllaryň başynda, Mämmedoraz hanyň ýeriniň azyraklygy üçin, onuň garamagyndan 300 hojalyk Täçgök serdara il bolupdyr. Täçgök serdaram, Mämmedoraz hanam Nurberdi hana tabyn eken.
Azatlyk radiosy: Dowletmyrat, Täçgök serdaryň Gaýgysyzyň ejesine öýlenişi hakynda hem gyzykly gürrüňler edilýär. Ol gyz Täçgök serdara gan dawasyny çözeni üçin peşgeş berlipdir diýýärler. Hatda Gaýgysyzyň ejesiniň owgan gyzy bolandygyny aýdýanlar-da bar. Siz bu barada näme aýdyp biljek?
Döwletmyrat Ýazgulyýew: Sowet zamanynda Gaýgysyz Atabaýyň üstünden doly atanak çekilmese-de, çyn-ýalan garym-gatym edildi. Täçgök serdar bilen egindeş bolup Mäne- Çäçä gelen Seýitnazar ahunyň, şeýle-de serdaryň nökerleri bolan adamlaryň onlarçasynyň tassyklan gürrüňleri esasynda, bu soraga şeýle jogap beresim gelýär. Bu waka şeýle bolýar. Owganystanyň Gunduz welaýatynyň hany hanlygy kiçi ogluna miras bermekçi bolupdyr. Emma hanyň uly ogly muňa razy bolmandyr. Hatda ol: “Däde, men agzysary inime tabyn bolman, şeýle bolan halatynda, ýurduňda ýumurtga togalaýmaly ederin” diýip, haýbat hem atypdyr. Onsoň hana aňyrsynda gan görünýän dawany çözmek üçin Täçgök serdara ýüz tutmagy maslahat beripdirler. Gepiň gysgasy, Täçgök serdar öz ýiti paýhasy bilen hanyň dyzmaç ogluny gansyz-dawasyz inisine tabyn bolmaga razy edipdir. Täçgök serdaryň pähim-paýhasyndan göwni biten han ony öz ýanynda alyp galjak bolupdyr. Emma Täçgök serdar owgan hanynyň teklibinden sypaýyçylyk bilen ýüz öwrüpdir. Şondan soň han, gatnaşygy ýitirmezlik üçin, ýakyn emeldary Perman baýdan öz gyzyny Täçgök serdara bermegini haýyş edipdir. Perman baý gökleň türkmenlerinden eken we hanyň haýyşyna ýok diýmeýär. Şeýdibem Täçgök serdar Perman baýyň on alty ýaşly gyzy Äşä (Aýşa) öýlenýär. Ol owgan gyzy däl, türkmen gyzy. Ol öz ogluna Gaýgysyz adyny “Men bu ýerde gaýgysyz, ogla ýüzüm düşdi, günümden razy” diýen manyda dakypdyr diýýärler.
Azatlyk radiosy: Döwletmyrat, sowet döwrüniň edebiýatlaryndan mälim bolşuna görä, Gaýgysyz ýaşlykdan ýetim galýar. Emma ol rus mekdebinde okap, gowy bilim alypdyr. Sizde Gaýgysyzyň çagalygy, okaýşy barada goşmaça maglumat barmy?
Döwletmyrat Ýazgulyýew: Gaýgysyz Atabaý cagalykda yetim galsa-da, agasy Ýalkap baý ony ýedi ýaşynda Tejendäki rus-tuzem mekdebine okuwa alyp gelýär. Ýöne Täçgök serdaryň ogly bolansoň, ony okuwa almajak bolýarlar. Sebäbi Täçgök serdar rus hökümetiniň türkmen topragyny basyp alandan soň han-beglere bellän aýlygyny almakdan ýüz öwrüpdir.
Seýitnazar ahunyň nebereleriniň gürrüň bermeklerine görä, Täçgök serdar ýanaral Kornil bilen jet eken. Ol ýanaral Kornil diýilýän Zakaspi oblastynyň general gubernatory Kornilow bolmaly. Şol sebäpli rus mekdebiniň ýolbaşçysy “kakabaş serdaryň” ogluny okuwa almakdan çekinýär. Onsoň Ýalkap baý Gaýgysyzyň familiýyasyny Atabaýew etdirýär, ýagny Täçgök serdaryň hakyky adyny berýär we, il içinde aýdylmagyna görä, Gaýgysyzyň agramyna altyn-kümüş berip, ony okuwa ýerleşdirýär. Bu megrem, şol wagtyň pulunda gaty köp çykdajy edileni üçin edilýän gürrüňdir.
Azatlyk radiosy: Onda Gaýgysyz nohurly dosty Muhammetguly Atabaýewiň familiýasyny alypdyr diýilýän dogry däl-dä?
Döwletmyrat Ýazgulyýew: Hawa, Gaýgysyz nohurly dosty, ilkinji türkmen magaryfçylarynyň biri Muhammetguly Atabaýewiň familiýasyny alypdyr diýilýäni dogry däl. Atabaý Gaýgysyzyň kakasynyň çyn ady. Oňa täji bolansoň, gözi gök bolansoň, Täçgök diýipdirler. Serdar adyny bolsa soň serkerdelik edip alypdyr.
Azatlyk radiosy: Döwletmyrat, Gaýgysyz Atabaý dagynyň döwri çylşyrymly döwür. Onsoň bu döwürde ýaşan hem işlän adamlaryň işine diňe bir tarapdan baha bermek kyn. Aýdaly, Gaýgysyz Atabaý gürrüňsiz türkmen döwletliliginiň gözbaşynda dur. Ikinji tarapdan ol bolşewikleriň türkmen intellektuallaryny, hanlaryny, serdarlaryny, baýlaryny, mollalaryny ýok etmeginde hem belli bir rol oýanan adam diýen pikirler bar. Siz bu barada näme aýdyp biljek?
Döwletmyrat Ýazgulyýew: Elbetde, Gaýgysyz Atabaý öz döwrüniň ogly. Aslynda, islendik döwürde hem iş eden adamda kemçilik, ýalňyş bolýar. Ýöne men Gaýgysysyň eden işi, halkynyň öňünde bitiren hyzmaty, türkmen döwletiniň düýbüni tutmakda oýnan roly onuň ýalňyşlaryndan ýa kemçiliklerinden has uly diýip pikir edýärin. Şo mahal Gaýgysyz Atabaý, Nedirbaý Aýtak ýaly döwlet ärleriniň öňünde Buhara, Hywa, Horezm resbublikalaryna, Zakaspi oblastyna bölünip, parçalanan halda ýaşaýan türkmenleri bitewuleshdirip, türkmen döwletini gurmak maksady durýardy. Elbetde, bu maksada ýetmek üçin pida-da bermeli bolandyr, gidilmejek eglişiklere hem gidilendir. Ýöne Gaýgysyz özüňiň bitewi türkmen döwletini gurmak maksadyna 1924-nji ýylyň 27-nji oktýabrynda, öz doglan gününde ýetipdir.
Meniň pikirimçe, Gaýgysyz Atabaý Ýer togalagynyň üstünde türkmeniň öz adyna döwletiniň bolmagy üçin, diňe şol maksada ýetmegiň hatyrasyna bolşewikler bilen işleşen bolmaly. Ol: “Tükmen döwletini döretmegimiz halkymyzyň ýitip gitmezliginiň kepili boldy” diýer ekeni. Ýöne şu ýerde başga-da bir ýagdaýy bellemeli. Gaýgysyz bolşewizme köre-kör ynanan, yňdarma bir adam bolmandyr, ol syýasy şertler esasynda, ýagdaýa görä paýhasly hereket etmäge, bar bolan mümkinçilikleri ulanmaga çalşypdyr. Bu onuň baý-kulaklar, basmaçylar diýilýänler bilen gantaşygyndan hem görünýär. Aýdylmagyna görä, ol ýüzlerçe baýyň, han-begleriň sag-aman ýurtdan çykmagyna, sag-aman Eýrana, Owganystana aşmagyna kömek, ýardam beripdir. Gaýgysyz Atabaýyň Gyzylaýak halypa Owganystana aşmagy maslahat berenligi, hatda onuň bilen daşary ýurtdaka hem hat alşanlygy hakynda anyk maglumatlar bar. Jüneyit hanyň sag-aman ýurtdan çykmagyna ýardam beren hem Gaýgysyz Atabaýdyr.
Bolşewikler 1927-nji ýylda sowet hökümetine garşy göreşen han-begler yaraglaryny taşlap, il bolsalar, olary hatda öz iline baştutan goýmakdan hem gaýtjak däl diýip, aldawa salýan bir karar kabul edipdir. Ýöne bolşewikler tabyn bolan, ýaragyny taşlan adamlary atyp öldürýän eken. Gaýgysyz bu ýagdaýdan habarly eken we Jüneýit hana bu karara ynanmazlygy maslahat beripdir. Ýogsam, Jüneýit hanyň il bolmak meýli hem ýok däl eken. Ýöne ol Gaýgysyz bilen duşuşandan soň pikirini ymykly üýtgedipdir diýýärler. Emma şol duşuşyk mahalynda Gaýgysyzyň ýanynda ýörite goýlan şugul hem bar eken we ol bolan gürrüňleri bolşewiklere gylyny gyrman ýetiripdir. Gaýgysyz Atabaý tutulanda oňa Jüneýit hana ýurtdan gaçmaga kömek etmekde hem günälenipdir diýýärler. Ýene bir zat, “Maňa şuny Gaýgysyz kakam aýtdy: “Sowet hökümeti ganyň üstünde guruldy, bu döwlet ýykylar. Esasy zat biz türkmen döwletini gurup, halkymyzyň ýitip gitmeginiň öňüni aldyk” diýip, ýazyjy Berdi Kerbabaýew aýdar eken.
Redaksiýadan: D. Ýazgulyýew bilen söhbetdeşlik efire berlenden soň, diňleýjilerimiziň biri žurnalistiň öňden belli faktlaryň käbirini ýoýýandygy hakynda belliklerini iberdi. Biz ol bellikleri hem okyjylara ýetirmegi makul bildik.
Diňleýjiniň bellikleri:
Gaýgysyz Atabaýyň doglan güni anyk däl. Ýöne onuň soň Türkmenistanyň respublika bolan gününi öz doglan güni hökmünde alan bolmagy mümkin. Öz eli bilen ýazmagyna görä, Gaýgysyz Atabaý 6 ýaşynda ýetim galýar. Şundan çen tutulsa, onuň kakasy Täçgök serdar 1893-94-nji ýyllarda aradan çykypdyr. Onuň ady il içinde Täç serdar Atabaý ogly diýibem tutular eken. Bu kakasynyň adynyň Atabaý bolandygyny görkezýär. Gaýgysyzyň ejesiniň ady Baýnur eken. Gaýgysyz Atabaý terjimehalynda alty dogan bolandyklaryny, özüniň Geldi diýen doganynyň elinde galandygyny, onuň neşekeş bolandygyny aýdypdyr. Täçgök serdar ölende ondan bir suw degirmeni bilen biraz ýer galypdyr. Bu miras alty dogana paýlanyp berilýär. Gaýgysyz özlerine mirasdan ýeten paýyň derrew tükenendigini ýazypdyr. Ol on ýaşaýança obadaky mollada okapdyr. Soň ol Tejende açylan rus-tuzem mekdebine okuwa girýär. Ena-atasyz ýetim bolansoň, ol bu mekdebe gep-gürrüňsiz kabul edilýär. Şol wagt Türkmenistanda ýerli rus mekdepleriniň 8-si bolup, ol mekdeplerde 1636 okuwçy okaýar eken we şolardan 90 sanysy türkmen bolupdyr. Gaýgysyz mekdebi tamamlap, Daşkentdäki mugallymçylyk seminariýasyna okuwa girýär. Elbetde, agasy Geldi muňa garşy çykýar. Ol Gaýgysyz dilmaç bolup işlese hem öý-işik bolsa, özüne-de kömek boljagyny aýdýar.
1925-nji ýylyň fewral aýynyň 10-24-i aralygynda Bütintürkmen 1-nji gurultaýy geçýär. Şol gurultaýa hem Gurbanmämmet serdar öz ýörite wekilini ugradýar. Abdyrahman ahun Gurbanseýit ogly 20-nji fewralda gurultaýda çykyş edip: “Biz ähli türkmen gurultaýyna kellämizi etegimize salyp geldik. Bizi Şuralar Türkmenistanynyň adamy diýip kabul ediň, islän ýeriňizden ýer-suw beriň, göçüp baryp, gün-güzeran bilen bolarys. Men şulary Juneýit hanyň, Gurbanmämmet serdaryň adyndan aýdýaryn” diýýär.
1927-nji ýylyň 9-njy sentýabrynda Jüneýit hanyň adamlary Daşhowuz welaýatynda aýgytly hüjüme geçýär we Daşhowuz şäherinden başga ähli etraplary ele geçirýärler. Olaryň Daşhowzy eýelejek wagty hem Aşgabatdan Gaýgysyz Atabaý we onuň orunbasary Paskusskiý dagy barýar.
Web Resource: Azatlyk Radiosy


text:
Türk Daşary Syýasatyna Syn
Türkiýäniň Daşary syýasatynyň 2017-nji ýyldaky netijeleri
Türkiýe Respublikasy 2017-nji ýylda täze ugurlar kesgitledi we şol ugurda netijeli göçümler ýerine ýetirdi. Biz hem gepleşigimiziň bu günki sanynda Türkiýäniň Daşary syýasatynyň 2017-nji ýyldaky netijelerini analiz etmekçi. Atatürk uniwersitediniň Halkara gatnaşyklar bölüminiň ylmy işgäri Dr. Jemil Dogaç Ipegiň bu günki temamyz bilen baglanşykly analizini dykgatyňyza ýetirýäris.
Türkiýäniň Daşary syýasatynyň 2017-nji ýyldaky görkezijilerini kesgitleýän esasy ugurlar şular boldy: Global we sebitleýin derejedäki wakalar, içeri syýasatdaky strukturalaýyn özgerişler, terrora garşy göreş, täze ugurlaryň kesgitlenmegi we olara gönükmek. Türk diplomatiýasy 2017-nji ýylyň ilkinji gününden başlap, ýylyň soňky günlerine çenli oýunyň planlaýjysy pozisiýasyndaky göçümleri bilen, garaşylmadyk hereketler bilen hüjüme geçdi. Diňe sebitleýin derejede däl, eýsem global derejede hem özüniň bardygyny görkezdi. Türk diplomatiýasy 2017-nji ýylda ozaldan mälim bolan ýoldan başga täze ýollara gönükdi. Şol ýollar bilen täze dostlar tapdy we bilelşikler emele getirdi. Mundan başgada bar bolan dostluklardan we alýanslardan käbirleri gözden geçirilmäge başlandy.
2017-nji ýylda Türk diplomatiýasynyň esasy üns merkezi Ýakyn Gündogar boldy. Siriýa bilen baglanşykly wakalar Türkiýäniň daşary syýasatynda kämahallar aýgytlaýjy boldy. Siriýada terror guramasy PKK-nyň Siriýadaky şahasy PÝD/ÝPG gün tertibiniň ileri tutulýan ugry ýagdaýyna öwrüldi. Türkiýe terrory gözbaşynda ýok etmegi esas alýan howpsyzlyk konsepsiýasyna laýyklykda Siriýanyň demirgazygyndaky harby güýjüni artdyrdy. Bu ugurda Russiýa we Eýran bilen Siriýa krizisiniň çözgüdi üçin işe girişdi. Siriýa krizisi bilen baglanşykly Türkiýe, Russiýa we Eýran bilen Astana etabyny başlatdy. Türkiýäniň Yrak syýasatynda hem 2017-nji ýylda möhüm üýtgeşikler boldy. Esasan hem Barzaniniň halkara hukuga bap gelmeýän referendum karary soňuň başlangyjy boldy. Referndum geçirilmek baradaky karardan soň Türkiýe, Yragyň merkezi hökümeti we Eýran bilen jemlenip birlik döretdi we sebitdäki deňagramlylygy öz bähbidine öwürdi.
ABŞ-nyň Prezidenti Trampyň Iýerusalim bilen baglanşykly kabul eden kararyndan soň Türkiýe täze bir diplomatiýa göçümini başlatdy. Yslam dünýäsi bilen birlikde möhüm diplomatik ädimler etdi. Meseläni BMG-niň Baş Assambleýasynyň garamagyna hödürledi. Bu mesele Türkiýäniň dowamly häsýetde aýdyp geçýän Dünýä bäşden uludyr garaýyşynyň tassyklanan global bir synag boldy. Mundan başgada Türkiýe Mýanmada arakanly musulmanlara garşy edilen gyrgynçylyga reaksiýa bildirip, dünýä jemgyýetiniň ünsüni bu meselä çekmäge synanyşdy.
Türk diplomatiýasy üçin 2017-nji ýyl Günbatarly hyzmatdaşlar bilen gatnaşyklarda iň kyn döwürleriň biri boldy. Türkiýe ABŞ, ÝB, NATO we Germaniýa başda bolmak bilen Ýewropa ýurtlarynyň birnäçesi bilen dürli meseleleri başyndan geçirdi. ABŞ bilen Siriýa krizisi, terror guramasy PKK-nyň Siriýadaky şahasy PÝD-e beren goldawy we FETÖ-niň ýolbaşçysynyň yzyna berilmegi, Ýewropa ýurtlary bilen FETÖ we terror guramasy PKK-a garşy göreş sebäpli dartgynlyklar başdan geçirildi. Günbatarly hyzmatdaşlaryň Türkiýäniň terror guramalaryna garşy göreşinde gerek bolan goldawy bermezligi gatnaşyklardaky meseleleriň başynda gelýär. Türkiýe bu babatda yza ädim ätmedi, soňuna çenli öz hukugyny gorady. Bu babatda berk duýduryşlar bermekden, reaksiýa bildirmekden çekinmedi. Günbatar bilen gatnaşyklar dartgynlaşdy. Beýleki tarapdan bolsa Türkiýe bilen Russiýanyň arasynda harby pudak bilen birlikde ençeme ugurda hyzmatdaşlyklar edilmäge başlandy. Mundan başgada Türkiýe Wenesuela ýaly garaşsyz ýurtlar täze dost boldy. Afrika bilen gatnaşyklar çuňlaşdyryldy. Bu ugurda Somali we Sudan bilen harby şertnamalar baglaşyldy. Bir tarapdan Aziýa we Afrika ýurtlary bilen täze we giň-gerimli gatnaşyklar emele getirilen bolsa, beýleki tarapdan bar bolan gatnaşyklaryň çuňlaşdyrylmagy ugrunda tagallalar edildi.
Türkiýe bir tarapdan halkara arenada syýasat alyp barmaga synanyşan bolsa, beýleki tarapdan strukturalaýyn meselelere çözgüt tapmaga dowam etdi. Bu ýerde içerki syýasatda möhüm üýtgeşiklikler edildi. Türkiýe Prezident ulgamyna geçdi. Şeýlelik bilen Türkiýe 2023-nji ýyldaky maksatlaryna ýetmek üçin möhüm päsgelçilikleri aşdy. Şonuň bilen birlikde terrora garşy göreş hem içerki hem-de daşary syýasatyň gün tertibiniň ileri tutulýan meselesi bolmagynda galdy. Türkiýe 2017-nji ýylda FETÖ, terror guramasy PKK we DAIŞ-e garşy göreşini hem ýurdyň öz içinde hem-ed daşary ýurtlarda dowam etdirdi.
Terrorçylykly hüjümler we 15-nji iýuldaky agdarlyşyk synanyşygynyň netijesinde 2016-njy ýyldaky mümkinçiliklerden az ösüş eden Türkiýäniň ykdysadyýeti howplaryň azalmagy bilen 2017-nji ýylda ösüşe geçdi. Türkiýe ýylyň 3-nji çärýegindäki 11,1 göterimlik ösüşi bilen G20-ä agza ýurtlaryň arasynda iň çalt ösüýän ýurt boldy.
2017-nji ýylda energetika syýasatynda hem möhüm wakalar boldy. Türkiýede ýerli energatika geçmek üçin möhüm işler edildi.
Türkiýe energetikadaky daşary ýurtlara bolan garaşlylygyny azaltmak üçin ýadro energetikasyndan gaýtadan işlenýän energetika ýaly ugurlara çenli ugurlara maýa goýmagyny arakesme bermezden dowam etdirdi.
Gysgaça jemlemek islesek 2017-nji ýyl Türkiýäniň daşasy syýasaty üçin täze ugurlaryň täze göçümler bilen goldanan bir ýyly boldy.


text:
31 Mart 2016 Perşembe
Türkmen Türgenleri Aziýanyň Iň Gowy Toparlarynyň Üçlüginde
Gazagystanyň Almaty şäherinde taekwondo boýunça ýetginjekleriň we ulularyň arasynda gepçirilen Aziýanyň VIII çempionaty tamamlandy. Onda biziň türgenlerimiz 20 medal eýeläp, ýokary ussatlygyny nobatdaky gezek äşgär etdiler. Gazanylan medallaryň 4-si altyn, 6-sy kümüş we 10-sy bürünç medallardyr. Bu üstünlik Türkmenistanyň ýygyndysyna umumy komandalyk bäsleşikde üçünji ýere düşmäge mümkinçilik berdi.
Ozal habar berlişi ýaly, bäsleşiklere 17 ýurtdan türgenleriň 1500-e golaýy gatnaşdy. Ýetginjekleriň arasynda taekwondo ýaryşlaryny wagyz etmek we ony ösdürmek maksady bilen, Aziýanyň bu gezekki çempionatynyň guramaçylary onuň maksatnamasyna 11-13ýaşdaky toparlary girizdiler. Ozallar bu ýaryşlara 14 ýaşly ýetginjekler girizilýärdi. Bu bolsa bäsleşiklere gatnaşýanlaryň dürli agram derejelerine we sanawyna oňyn täsinini ýetirdi. Indi toparlaryň hersinden iki türgen bäsleşige göýberilýär.
Türkmen taekwondoçylarynyň ýetginjekler toparynyň düzüminde Marydan Orazmyrat Çaryýewiň bardygyny bellemeli. Ol bäsleşigiň bäş görnüşi boýunça medallar ugrunda güýç synanyşdy. Olaryň her birinde üstünlikli çykyş edip, ol final ýaryşlaryna çykdy. Netijede O.Çaryýew 3 altyn, 2 kümüş baýraklara mynasyp bolldy. Munuň özi Aziýa çempionatyna gatnaşyjylaryň arasynda iň gowy netijedir.
Ol ITF görnüşi boýunça güýçli taekwondoçy derejesini tassyk etdi. 2014-nji ýylda Nepalda geçirilen geçen gezekki birinjilik ugrundaky yklym ýaryşynda O.Çaryýew bir altyn, üç kümüş we bir bürünç medallara mynasyp boldy. Bu bolsa oňa Aziýanyň absolýut çempiony diýen derejäniň berilmegini şertlendirdi. Almatyda gepçirilen bäsleşiklerde bu türgen baýraklar boýunça görkezijilerini has-da gowulandyrdy.
Orazmyrat 57 kilograma çenli agaram derejede “şahsy bäsleşik”, “şahsy tuli” (toplumlaýyn maşklar) we “özüňi goramagyň usullary” ýaly görnüşler boýunça ýaryşyň ýokary münberine çykdy. Ol tuli boýunça toparlaýyn bäsleşiklerde kümüş medala mynasyp boldy. Bu türgen şonda Rahat Atanyýazow, Orazmuhammpet Ussaýew, Serdar Gurtgeldiýew we Batyr Annaýew bilen bilelikde çykyş etdi.
Türkmenistanly türgen R.Atanyýazow hem altyn medala mynasyp boldy. Marynyň 26-njy umumy bilim berýän mekdebiniň okuwçysy 45 kilograma çenli agaram derejede şahsy bäsleşikde ýeňiş gazandy. Şonda ol Gazagystanyň ýygyndysynyň wekilleri bilen güýç synanyşdy. Ýaryşyň tomaşaçylarynyň öz türgenlerine hemmetaraplaýyn goldaw bermekleri ýeňiş gazanmaga şert döretmedi. Türgen türkmen taekwondoçysynyň aýgytly we örän ýerlikli hereketlerine garşy durup bilmedi. Netijede ildeşimiz ýeňiş gazandy.
Aziýa çempionatynda ýurdumyzyň ýygyndysynyň baýraklara mynasyp bolmagynda Mähri Agaýewanyň hem goşandy bar. Ol geçirilen bäsleşiklerde iki kümüş we iki bürünç medallary eýemelegi başardy. Mary welaýatynyň türgeni şahsy bäsleşiklerde we özüňi goramak usulynda ikinji orna, toplumlaýyn maşklarda we ýörite tehnikalary ýerine etirmekde (ýokarlygyna bökülýän pursatda urgy geçirmek) üçünji orna mynasyp boldy.
Ulularyň arasynda geçirilen dürli şahsy bäsleşiklerdpe harby gullukçy Annamyrat Goşanyýazow iki kümüş medala, 17 ýaşly Goşanyýaz Durdyýew bir kümüş we bir bürünç medala, Türkmen döwlet medeniýet institutynyň talyby Gaýgysyz Atabaýew iki bürünç medala mynasyp boldular. Şeýle hem türkmen türgenleri toparlaýyn bäsleşikleriň netijesinde işjeň hereket edip, bürünç medallara mynasyp boldular. Şonda türgen Wepa Öwezow hem hormat münberine çykdy. W.Öwezow 50 kilograma çenli agram derejede geçirilen şahsy bäsleşiklerde üçünji orna mynasyp boldy.
Ýetginrjekleriň ikisi, aşgabatly Serdar Gurtgeldiýew toparlaýyn maşklarda tapawutlandy. Balkan welaýatyndan Orazmuhammet Ussaýew hem 51 kilograma çenli agram derejede geçirilen bäsleşikde üstün çykdy. Olaryň ikisi hem ýaryşyň bürünç medallaryna mynasyp boldular.
Milli taekwondo federasiýasynyň başlygy M.Rozyýewiň pikirine görä, Gazagystanda gepçirilen yklymlaýyn derejedäki bäsleşikler türkmen türgenleriniň ussatlyk derejesiniň ýokarlanandygyny aýdyňlygy bilen görkezdi. Aziýanyň Nepalda geçirilen bäsleşiginde türkmen türgenleri 15 medala, bu gezekki ýaryşdarda bolsa 20 medala mynasyp boldular. Ýöne M.Rozyýewiň aýtmagyna görä, ýaryşyň bu gezekki netijeleri ITF görnüuşi boýunça taekwondonyň sazlaşykly ösýän türkmen mekdebi üçin bu görkeziji aňrybaş çäk däldir.
Türkmen türgenleri ýaryşyň bu görnüşi boýunça ýetginjekleriň we weteranlaryň arasynda şu ýylyň awgustaýynda Italiýada geçiriljek dünýä çempionatyna taýýarlyk görýärler. Milli ýygyndy toparyň düzümi şu ýylyň aprel aýynyň ortalarynda Balkan welaýatynyň merkezinde geçiriljek ýurdumyzyň çempionatynyň netijeleri boýunça kesgitlener.
Kaydol: Kayıt Yorumları (Atom)


text:
Aşgabadyñ ýokary amatlyklary bolan häzirki zaman ýaşaýyş jaýlary.
Ýurdumyzyñ durmuş-ykdysady ösüşlerine gönükdirilen maksatnamalaryñ üstünlikli durmuşa geçirilmegi netijesinde ýurdumyzyñ ilaty ähli amatlyklary bolan ýaşaýyş jaýlary bilen üpjün edilýär. Şol jaýlary bolsa dünýäniñ öñdebaryjy tehnologiýalary esasynda öndürilen döwrebap mebeller we öý hojalyk harytlary bezeýär.
Häzirki wagtda ýurdumyzda onlarça milliard amerikan dollaryna barabar bolan ýüzlerçe iri desganyñ gurluşygy alnyp barylýar. Şol desgalaryñ köpüsini öz gurluşyk kärhanalarymyz gurýar. Durmuş maksatly desgalaryñ hatarynda ýaşaýyş jaýlary, şol sanda ähli amatlyklary bolan ýaşaýyş jaýlary, dynç alyş we sagaldyş merkezleri, çagalar baglary we birnäçe beýleki durmuş maksatly desgalar aýratyn orun eýeleýär.
Şeýle hem ýurdumyzda täze döwrebap obalaryñ, şäherçeleriñ we etraplaryñ hem döredilýändigini, obalarymyzda medeni-durmuş maksatly desgalaryñ we binalaryñ gurlup, ulanmaga berilýändigini aýratyn aýtmak gerek.
Ýaýbañlandyrylan örän uly şähergurluşyk maksatnamasyny amala aşyrmakda innowasion tehnologiýalary, ylmy-tehniki ösüşiñ öñdebaryjy gazananlaryny we şu ugur boýunça dünýäde toplanan iñ oñat tejribäni işjeñlik bilen ornaşdyrmak esasy ugur bolup durýar. Bularyñ ählisi adamlaryñ durmuşynyñ ýokary ölçeglere laýyk gelmegini, türkmenistanlylaryñ döredijilikli zähmet çekmegi, göwnejaý ýaşamagy we dynç almagy üçin oñaýly şertleriñ döredilmegini üpjün etmäge gönükdirilendir.
Ine, golaýda has takygy 23-nji oktýabrda Aşgabat şäherini ösdürmegiñ 15-nji nobatdakysynyñ çäklerinde gurlup ulanylmaga berlen kottejler toplumynyñ açylyş dabarasy boldy. Paýtagtymyzyñ günorta künjeginde gurlan iki gatly kottej jaýlaryñ we üç hem-de dört gatly ýokary amatlyklary bolan ýaşaýyş jaýlar toplumynyñ açylyş dabarasyna hormatly Prezidentimiziñ gatnaşmagy dabara aýratyn baýramçylyk ruhuny çaýdy. Bu ýerde medeni-durmuş maksatly hem-de häzirki zaman durmuş düzümi bolan desgalaryñ täze toplumy emele geldi.
Jaý toýlary Türkmenistanyñ döredijilik syýasatynyñ dabaralanmasydyr, halk barada edilýän aladanyñ aýdyñ netijesidir. Ähli amatlyklary bolan täze döwrebap ýaşaýyş jaýlaryna göçüp baran ildeşlerimiz hormatly Prezidentimiziñ halkymyz hakynda yzygiderli alada edýändigini, halkyñ abadançylyk derejesiniñ ýokarlanmagy ugrunda amatly şertleri döredýändigini uly buýsanç bilen aýratyn belleýärler.


text:
Germaniýanyň häkimiýetleri geçen hepdede abraýly futbol komandasynyň agzalaryny alyp barýan awtobusa hüjüm etmekde güman edilýän Orsýetiň we Germaniýanyň goşa raýatlygyna eýe bolan adamy tussag edendigini aýtdylar.
Federal prokurorlar 21-nji aprelde Tuebbingen şäherinde tussag edilen adamy 28 ýaşly Sergeý W. diýip tanatdylar we onuň adam öldürmäge synanyşmakda we birnäçe şikes ýetiren bomba partlamasyny amala aşyrmakda güman edilýändigini mälim etdiler.
11-nji aprelde Borussia Dortmund futbol klubunyň awtobusynyň öňünde üç sany bomba partladylypdy. Çempionlar ligasynyň oýnunyň geçýän ýerinde emele gelen partlama zerarly sportsmen we polisiýa ofiseri ýaralandy.
Prokurorlaryň beýannamasynda aýdylyşyna görä, hüjümçi maliýe bazarynda futbol klubunyň aksiýalarynyň pese gaçmagyny gazanmak isläpdir.


text:
- +6°C
- AŞGABAT HOWA MAGLUMATY
- 2017-01-22
Şeýle hem okaň
15.01.2018 | Objectives of social and economic development of the regions are discussed at video conference session
15.01.2018 | Wideoşekilli iş maslahatynda sebitleri durmuş-ykdysady taýdan ösdürmek we guramaçylyk meselelerine garaldy
15.01.2018 | Döwlet Baştutanymyz wezipä bellemek we wezipeden boşatmak hakynda Karara gol çekdi
15.01.2018 | TOPH gaz geçirijisiniň taslamasy boýunça Iş topary döredildi
15.01.2018 | Türkmenistanyň Prezidenti prokuratura ulgamynda wezipä bellemek we wezipeden boşatmak hakynda Karara gol çekdi
15.01.2018 | Türkmenistanyň Prezidenti Eýran Yslam Respublikasynyň Prezidentine nebit tankeriniň heläkçiligi zerarly gynanç bildirdi
Şu gün hormatly Prezidentimiz Gurbanguly Berdimuhamedow Koreýa Respublikasynyň ýurdumyzda diplomatik işi tamamlanýan Adatdan daşary we Doly ygtyýarly ilçisi jenap Çung Tae-Ini kabul etdi.
Döwlet Baştutanymyz bilen mähirli salamlaşyp, diplomat dostlukly türkmen-koreý gatnaşyklarynyň ösdürilmegi bilen baglanyşykly meseleleri hemişe üns merkezinde saklaýandygy hem-de Koreýa Respublikasynyň ilçihanasyna oňyn goldaw berýändigi üçin hormatly Prezidentimize hoşallyk bildirdi. Jenap Çung Tae-Iniň belleýşi ýaly, onuň ýurdunda “Açyk gapylar” syýasatyny hem-de ählumumy parahatçylygyň we abadançylygyň bähbidine özara peýdaly gatnaşyklary alyp barýan Bitarap Türkmenistan bilen netijeli hyzmatdaşlygyň berkidilmegine aýratyn ähmiýet berilýär.
Hormatly Prezidentimiz köptaraplaýyn esasda bolşy ýaly, abraýly halkara guramalaryň hem-de düzümleriň çäklerinde üstünlikli ösdürilýän döwletara gatnaşyklarynyň ýokary derejä eýedigini kanagatlanma bilen belläp, deňhukukly we uzakmöhletleýin esasda hem-de anyk netijelere gönükdirilen türkmen-koreý gatnaşyklarynyň sazlaşykly ösüş ýoluna düşendigini aýtdy.
Duşuşygyň dowamynda döwlet Baştutanymyz we koreýaly diplomat dürli ugurlarda, şol sanda söwda-ykdysady toplumda, energetika we ulag pudaklarynda, öňdebaryjy tehnologiýalar ulgamynda we beýleki ugurlarda ägirt uly kuwwatlyklara eýe bolan ikitaraplaýyn hyzmatdaşlygyň geljegi hakynda pikir alyşdylar.
Şunuň bilen baglylykda, Hökümetara türkmen-koreý toparynyň işine we netijeli gatnaşyklary ösdürmekde bilelikdäki işewürler maslahatlaryna wajyp ornuň degişlidigi bellenildi. Koreýanyň dünýä belli kompaniýalarynyň ýurdumyzda amala aşyrylýan halkara ähmiýetli iri düzümleýin taslamalaryň durmuşa geçirilmegine işjeň gatnaşmagy netijeli hyzmatdaşlygyň möhüm nyşany bolup durýar.
Şeýle hem ynsanperwer ulgamdaky hyzmatdaşlyk döwletara gatnaşyklarynyň möhüm ugry bolup durýar. Bu ugurda bilelikdäki iş boýunça oňyn tejribe toplanyldy we bilim, ylym, medeniýet, syýahatçylyk hem-de sport ugurlary boýunça däp bolan gatnaşyklary çuňlaşdyrmak üçin oňyn mümkinçilikleriň bardygy bellenildi.
Hormatly Prezidentimiz Gurbanguly Berdimuhamedow diplomata türkmen-koreý döwletara gatnaşyklarynyň berkidilmegine goşan goşandy üçin minnetdarlyk bildirip, oňa geljekki işlerinde uly üstünlik arzuw etdi.
Ilçi öz işine beren ýokary bahasy üçin döwlet Baştutanymyza tüýs ýürekden hoşallyk bildirip, Türkmenistanda Koreýa Respublikasyna wekilçilik etmegiň uly hormatdygyny nygtady. Jenap Çung Tae-In ýurdumyzda bolan döwründe özünde oňat duýgularyň we täsirleriň galandygyny belläp, tutuş türkmen halkyna iň gowy arzuwlaryny aýtdy.
Copyright 2012-2018 Türkmenistanyň Döwlet habarlar agentligi - Türkmenistan bu gün


text:
esasy
Kanunçylyk
Türkmenistanyň jenaýatçylykly girdejileri kanunlaşdyrmagyň we terrorçylygy maliýeleşdirmäge garşy hereketi kadalaşdyryjy esasy kanunlary:
Türkmenistanyň Konstitusiýasy
Türkmenistanyň „Terrorçylyga garşy göreş hakyndaky“ kanuny
Türkmenistanyň „Korrupsiýa garşy hereket etmek hakyndaky“ kanuny
Türkmenistanyň Jenaýat kodeksi
Türkmenistanyň „ täjirçilik baknlary we bank işleri hakyndaky“ kanuny
Türkmenistanyň „Neşe serişdeleri, psihotrop serişdeleri, prekursorlar we olaryň bikanan dolanyşygyna garşy hereket etmegiň çäreleri hakyndaky“ kanuny
Türkmenistanyň „Adam söwdasyna garşy göreş hakyndaky“ kanuny
Türkmenistanyň „Jenaýatçylykly girdejileri kanunlaşdyrmagyň we terrorçylygy maliýeleşdirmegiň garşysyna hereket etmek hakyndaky“ kanuny
Türkmenistanyň jenaýat-prosessual kodeksi
Türkmenistanyň administratiw hukuk bozulmalary hakyndaky kodeksi
Türkmenistanyň „Jemgyýetçilik birleşikleri hakyndaky“ kanuny
we ş.m.
esasy


text:
29 Aralık 2016 Perşembe
Türkmenistanyň Döwlet Migrasiýa Gullugynyň Balkan Welaýaty Boýunça Müdirliginiň Etrek Etrap Bölüminiň Täze Binasynyň we Gulluk Ýaşaýyş Jaýynyň Açylyş Dabarasy
2016-njy ýylyň 28-nji noýabrynda Türkmenistanyň Döwlet migrasiýa gullugynyň Balkan welaýaty boýunça müdirliginiň Etrek etrap bölüminiň täze binasynyň we gulluk ýaşaýyş jaýynyň ulanmaga berilmegine bagyşlanan dabaraly çäresi geçirildi.
Etrek etrap bölüminiň täze binasyna edara jaýy, hojalyk toplumy, awtoulaglar üçin duralgalar we beýlekiler girýär. Bu ýerde migrasiýa gullugynyň harby gullukçylarynyň maşgalalary üçin gurlan ýaşaýyş jaýyndaky otaglar diňe bir giňligi bilen däl-de, ýaşamak üçin oňaýly şertleriň döredilendigi, şol sanda döwrebap mebeller bilen üpjün edilendigi bilen tapawutlanýar.
Türkmen döwletiniň Baştutanynyň uly aladasy bilen bina edilen, Berkarar döwletimiziň bagtyýarlyk döwrüniň ruhuna we halkara ülňülerine laýyk gelýän döwrebap ýaşaýyş jaýlarynyň ýanaşyk ýerleri göwnejaý abadanlaşdyrylan. Häzirki döwrüň talaplaryna doly laýyk derejede bina edilen öýlerde ähli amatlyklar üpjün edildi. Olarda bagtyýar ýaşaýyş üçin ýokary derejeli şertler bar.
Mälim bolşy ýaly, milli Liderimiziň tagallasy bilen ýurdumyzyň harby we hukuk goraýjy edaralarynyň harby gullukçylarynyň talaba laýyk gulluk etmekleri üçin, olaryň göwnejaý dynç almaklary we ýaşaýyş şertleriň gowulandyrylmagy ugrunda maksatnamalaýyn çäreler durmuşa geçirilýär.
Dabara gatnaşyjylar ýurdumyzyň harby we hukuk goraýjy edaralarynyň işgärleri we maşgalalary üçin ähli amatlyklaryň döredilmegi, häzirki zaman, oňaýly ýaşaýyş jaýlaryyň yzygiderli gurulmagy ugrunda tagallasyny gaýgyrmaýan hormatly Prezidentimize tüýs ýürekden alkyş sözlerini aýtdylar.
Ýaňlanan aýdym-sazlar we täsirli çykyşlar dabaranyň şowhunyny has-da artdyrdy.
Kaydol: Kayıt Yorumları (Atom)


text:
Habarlar 5 march 2017
Wakalaryň jümmüşinde
6-njy martda Aşgabatda ýokary derejedäki türkmen-özbek gepleşikleri geçiriler
Hormatly Prezidentimiz Gurbanguly Berdimuhamedowyň çagyrmagy boýunça şu gün Özbegistan Respublikasynyň Prezidenti Şawkat Mirziýoýew Türkmenistana döwlet sapary bilen gelýär. Paýtagtymyzda ýokary derejede geçiriljek gepleşikler däp bolan türkmen-özbek hyzmatdaşlygyna täze kuwwatly itergi bermäge gönükdirilendir.
Resmi habar
Petko Draganow Prezidentimiz Gurbanguly Berdimuhamedowy Türkmenistanyň BMG-na agza bolmagynyň 25 ýyllygy bilen gutlady
Geçen ýyllaryň dowamynda Türkmenistan bilen BMG-niň arasyndaky gatnaşyklar yzygiderli ösdürildi. Türkmen tarapynyň teklibi boýunça Baş Assambleýa tutuş dünýä bileleşigi üçin möhüm ähmiýete eýe bolan kararnamalaryň birnäçesini kabul etdi. BMG-niň çäklerinde Türkmenistanyň başlangyçlary giň seslenmä eýe boldy. Milletler Bileleşiginiň hormatly we jogapkär agzasy hökmünde Türkmenistanyň abraýy ýylsaýyn artýar.
Resmi habar
Prezident Fransua Olland türkmen-fransuz hyzmatdaşlygyny ösdürmäge taýýardygyny beýan etdi
Hormatly jenap Prezident!
Medeniýet
Gadymy Jeýhunyň kenarynda
Amyderýanyň çep kenarynda Köneürgençden häzirki Türkmenabat şäheriniň golaýynda ýerleşýän gadymy Amul şäherine barýan kerwen ýoly uzap gidýär. Akademik B.B.Bartoldyň çaklamalaryna görä, Merwden Buhara gidýän ýoluň esasy geçelgesinde amatly ýagdaýda ýerleşmeginiň netijesinde hut Amul şäheri Amyderýanyň boýundaky iň uly şäher bolansoň, bu derýanyň häzirki adyna eýe bolmagyna sebäp bolupdyr.


text:
Gadymy Jeýhunyň kenarynda
Jeýhun — beýik Orta Aziýa derýasy bolan Amyderýa joşgunly akýanlygy üçin gadymy kitaplarda şeýle atlandyrylypdyr. Gadymy döwürde bu söz “yňdarma”, “başyna giden” diýen manylary aňladypdyr. Munuň özi bolsa bu uly suw akabasyny örän dogry häsiýetlendirýär. Zol-zol kenaryndan çykyp, akabasynyň ugruny üýtgedýän bu derýa öz jülgesindäki ençeme galalary we obalary weýran etdi. Jeýhun ady ozalky gadymy grek ady bolan Oks adyny düýpli aradan aýryp, orta asyr arap ýer-ýurt atlarynyň arasynda pugta orun tutdy.
Amyderýanyň çep kenarynda Köneürgençden häzirki Türkmenabat şäheriniň golaýynda ýerleşýän gadymy Amul şäherine barýan kerwen ýoly uzap gidýär. Akademik B.B.Bartoldyň çaklamalaryna görä, Merwden Buhara gidýän ýoluň esasy geçelgesinde amatly ýagdaýda ýerleşmeginiň netijesinde hut Amul şäheri Amyderýanyň boýundaky iň uly şäher bolansoň, bu derýanyň häzirki adyna eýe bolmagyna sebäp bolupdyr.
Gadymy Amul galasynyň duran, ýerli häkimiň kabulhanasyny hem öz içine alýan ägirt uly depe häzirki wagtda “Atamyrat” döwlet taryhy-medeni goraghanasynyň iň esasy desgalarynyň biri bolup durýar. Türkmenistanyň Prezidenti Gurbanguly Berdimuhamedow tarapyndan tassyklanan, aýratyn goralýan çäkleri döretmegiň we saklamagyň düzgünlerini kesgitleýän “Taryhy, arheologik, şähergurluşyk, arhitektura we monumental çeper ýadygärlikleriň, tebigy binalaryň goragly zolaklaryny goramagyň tertibine” laýyklykda, Amulyň töwereginde döwlet tarapyndan goralýan meýdanlaryň çäkleriniň çekilmegi tamamlandy. Onuň çäklerinden taryhy görnüşleri güýçli ýoýan, XX asyrda peýda bolan dürli desgalar aýryldy.
Taryhçylara bu ýerde wajyp açyşlaryň ençemesi garaşýar. Çünki Amul Beýik Ýüpek ýolunda esasy galalaryň biri bolupdyr. Onuň ýanynda beýik derýanyň, orta asyrlarda Farap obasynyň emele gelen beýleki kenaryna geçmek üçin iň amatly güzerli geçelgesi bar ekeni. Beýleki geçelgeleriň ýerleşýän ýerinde hem şäher galalarynyň galyndylary bar. Olara mysal hökmünde Hoja-Idat-gala we Zöhre-Tahyr köşgi (orta asyrlarda Nawidah), Atamyrat (orta asyrlarda Zemm) we Kerkiçi galalaryny görkezmek bolar. Amyderýanyň iki kenarynda ýerleşen şeýle jübüt şäherler başga-da köp bolupdyr. Ýöne olaryň köp bölegi joşgunly suw akymlary kenaryny ýykyp çykanda hemişelik suw astynda ýitip gidipdir, beýlekileri bolsa heniz taryhçylar tarapyndan öwrenilmändir.
Lebap welaýatynyň demirgazyk böleginde mundan on iki asyr ozal, Jeýhunyň suwy has-da mes döwri onuň belent kenarlarynyň birinde ägirt uly ýadygärlik desgasy peýda bolupdyr. Daýahatyn ady bilen meşhur bolan bu desgany häzir hem görmek mümkin. Köp asyrlaryň dowamynda ol kerwensaraý hökmünde hyzmat edipdir. Şol ýerde söwda kerwenleri dem-dynç almak üçin düşläpdirler. Ýöne onuň ilkibaşda ýerine ýetiren işi düýbünden başgaça bolupdyr.
Çölüň bir künjeginde ýalňyz duran bu ajaýyp uly ýadygärlik desgasy IX asyryň başlarynda paýtagty Merwde ýerleşen Tahiridler dinastiýasynyň düýbüni tutujy Tahyr ibn Huseýniň buýrugy boýunça inedördül galanyň merkezinde gurlupdyr. Ol Orta Aziýada täze diniň — yslam dininiň ýaýrap başlan eýýamynda arap harby berkitmesi üçin niýetlenipdir.
Ondan iki ýüz ýyl geçenden soň, Beýik seljuklar eýýamynda Daýahatyn başga maksatlar üçin peýdalanylypdyr. Galanyň içinde merkezi bölegi döwrebaplaşdyrylypdyr. Onuň ýüzüni şol döwrüň bezegine we talaplaryna kybap gelýän bişirilen kerpiç bilen täzeden örüpdirdir. Az-kem soňraky döwürlerde biraz üýtgeşmeler girizilip, ol şu görnüşinde hem biziň günlerimize gelip ýetipdir.
XII asyrlarda durky täzelenen we abadanlaşdyrylan Daýahatyn Seljuk soltanlarynyň dynç alýan ýerine öwrülipdir. Olar bu ýerde söweş ýörişleri mahalynda ýa-da elguş bilen aw edenlerinde häli-şindi düşläpdirler. Bu galanyň diwarlary doganlar Togrul begi we Çagry begi, Alp Arslany, Mälik şany we onuň ogly Soltan Sanjary görüpdir.
Türkmenistanyň çäklerinde abat galan kerwensaraýlaryň arasynda çeperçilik taýdan kämilligi boýunça oňa taý gelýäni ýok. Diňe goňşy Özbegistanda şol döwrüň binagärliginiň ýeke-täk ýadygärligi Daýahatyn bilen bir hatarda goýlup bilner. Ol hem Samarkant bilen Buharanyň arasyndaky esasy ýolda ýerleşen Garahonlylaryň sähra kabulhanasy bolan Rabat-i-Mälik ýadygärligidir.
Bu binalaryň ikisini hem orta asyrlaryň aňrybaş, ýokary amatlyklary bolan myhmanhanalary diýip atlandyrmak bolar. Olar Beýik Ýüpek ýolunyň köp sanly şahalarynda her 25—30 kilometr (bir günlük ýol) aralykda bolan kerwenleriň dynç almagy hem-de goragy üçin şäherlerde we çöl ýerlerde gurlan kerwensaraýlardan üzül-kesil tapawutlanýarlar. Olaryň aglabasy bireýýäm çäge ýa-da öz diwarlarynyň erän suwaglaryna gömlüp, ýitip gidipdir, diňe Daýahatyn we Rabat-i-Mälik ýaly ägirt uly ýadygärlikler iki goňşy we doganlyk ýurtlaryň — Türkmenistanyň hem-de Özbegistanyň häzirki zaman jahankeşdelik ýolunyň meşhur desgalaryna öwrüldiler.
Daýahatyn bu zolakda özüniň başdaky bitewi keşbini göz öňüne getirmäge doly mümkinçilik berýän derejede saklanyp galan ýeke-täk ýadygärlikdir. Bu bolsa häzirki döwürde abatlaýyş işlerini geçirýän hünärmenlere binanyň ähli ýitirilen böleklerini we bezeg nagyşlaryny hiç hili üstüne goşman, pugta ylmy esasda, bar bolan asyl nusga salgylanyp gaýtadan dikeltmäge mümkinçilik berýär. Kerwensaraýyň ýitirilen böleklerini üýtgewsiz saklamagy hem-de ony bölekleýin abatlamagy soňky birnäçe ýylyň dowamynda Türkmenistanyň Taryhy we medeni ýadygärlikleri goramak, öwrenmek hem-de rejelemek baradaky milli müdirliginiň hünärmenleri “Atamyrat” döwlet taryhy-medeni goraghananyň ussalar topary bilen bilelikde amala aşyrýarlar.
Olar Lebap welaýatynyň beýleki meşhur ýadygärliklerinde hem örän köp abatlaýyş işlerini geçirdiler. Olaryň arasynda Astanababa gadymy binagärlik toplumy we onuň golaýynda ýerleşen XI asyr Alamberdar aramgähi, XVIII—XIX asyrlardaky birnäçe türkmen medreseleri, şol sanda beýik Magtymguly Pyragynyň okuwa başlan Halaç etrabynda ýerleşýän Idrisbaba medresesi, Soltannyýaz baý galasy we beýlekiler bar.


text:
08.12.2017
Şu gün hormatly Prezidentimiz Gurbanguly Berdimuhamedow 2017-nji ýylyň on bir aýynda ýurdumyzy durmuş-ykdysady taýdan ösdürmegiň jemlerine bagyşlanan Ministrler Kabinetiniň giňişleýin mejlisini geçirdi. Mejlisiň barşynda hökümetiň, ministrlikleriň we pudak edaralarynyň geçiren işleriniň jemlerine garaldy, Prezident maksatnamalarynyň we beýleki milli özgertmeler maksatnamalarynyň durmuşa geçirilişine baha berildi. Mejlisiň gün tertibine döwlet durmuşynyň ileri tutulýan meseleleri, birnäçe möhüm resminamalaryň taslamalary hem-de guramaçylyk meseleleri girizildi.
Mejlise Türkmenistanyň parlamentiniň wekilleri, welaýatlaryň häkimleri, ýokary okuw mekdepleriň rektorlary, gazetleriň we žurnallaryň redaktorlary, beýleki ýolbaşçylar çagyryldy.
Döwlet Baştutanymyz mejlisi açmak bilen, uly baýramyň – Halkara Bitaraplyk gününiň öň ýanynda 1690 adamy Türkmenistanyň raýatlygyna kabul etmek hakyndaky kanunçylyk namasyny kabul etmek kararyna gelendigini habar berdi.
Soňra hormatly Prezidentimiz Ministrler Kabinetiniň Başlygynyň orunbasary, daşary işler ministri R.Meredowa söz berdi. Ol Halkara Bitaraplyk güni mynasybetli hiç bir raýatlygy bolmadyk adamlary Türkmenistanyň raýatlygyna kabul etmek we degişli Permanyň taslamasyny taýýarlamak boýunça ýerine ýetirilen işler barada habar berdi.
Hereket edýän milli kanunçylykdan hem-de halkara hukuk kadalaryndan, ýurdumyzyň içeri we daşary syýasatynyň esasyny düzýän ynsanperwerlik ýörelgelerden ugur alnyp, adamlaryň, şol sanda belli sebäpleriň hem-de ýagdaýlaryň netijesinde öz Watanyny taşlamaga mejbur bolan adamlaryň hukuklaryny, erkinliklerini we bähbitlerini üpjün etmek boýunça yzygiderli çäreler durmuşa geçirilýär.
2011-2016-njy ýyllaryň dowamynda milli Liderimiziň Permanlaryna laýyklykda, ýurdumyzda ýaşaýan we hiç bir döwletiň raýatlygy bolmadyk adamlaryň 6 müň 455-siniň Türkmenistanyň raýatlygyna kabul edilmegi munuň aýdyň subutnamasydyr.
Bosgunlaryň we raýatlygy bolmadyk adamlaryň hukuklaryny goramak bilen baglanyşykly meseleleriň toplumy 2017-nji ýylyň iýun aýynda hormatly Prezidentimiz Gurbanguly Berdimuhamedow bilen Aşgabada iş sapary bilen gelen BMG-niň Baş sekretary Antoniu Guterreşiň arasynda geçirilen gepleşikleriň gün tertibine girizildi. Döwlet Baştutanymyzyň şol duşuşykda öňe süren tekliplerini we başlangyçlaryny amala aşyrmak maksady bilen, Türkmenistanyň Hökümeti BMG-niň Bosgunlaryň işi baradaky Ýokary Komissarynyň Müdirligi, Halkara Migrasiýa guramasy we bu ugurda ýöriteleşdirilen beýleki halkara düzümleri bilen gatnaşyklaryny ösdürýär.
Şunuň bilen baglylykda, Daşary işler ministrligi we ygtyýarlykly döwlet edaralary tarapyndan ýurdumyzda ýaşaýan 1 müň 690 adamynyň haýyşlary nazarda tutulyp, olary Türkmenistanyň raýatlygyna kabul etmek boýunça degişli işler alnyp barylýar. Olar 21 milletiň wekilleridir.
Hormatly Prezidentimiz “Türkmenistanyň raýatlygyna kabul etmek hakyndaky” Permana gol çekip, ýurdumyzyň raýatlary bolan adamlary tüýs ýürekden gutlady we olara maşgala abadançylygyny, Garaşsyz, Bitarap Watanymyzyň mundan beýläk-de gülläp ösüşini üpjün etmek işine mynasyp goşant goşmaklaryny arzuw etdi, bu resminama gol çekilmegi ýygnananlaryň joşgunly el çarpyşmalary bilen garşylandy.
Hasabatyň dowamynda wise-premýer, DIM-niň ýolbaşçysy Daşary işler ministrliginiň Bitarap Türkmenistanyň 2017—2023-nji ýyllarda daşary syýasat ugrunyň Konsepsiýasyny ýerine ýetirmegiň çäklerinde şu ýylyň 11 aýynda alyp baran işleriniň netijeleri barada hasabat berdi.
Hasabat döwründe milli Liderimiziň daşary ýurtlara guran saparlarynyň we daşary döwletleriň, halkara guramalarynyň ýolbaşçylarynyň ýurdumyza bolan saparlarynyň netijeleri bu işjeň strategiýanyň hormatly Prezidentimiz Gurbanguly Berdimuhamedowyň başlangyjy boýunça üstünlikli durmuşa geçirilýändigini alamatlandyrýar. Ýokary derejede ikitaraplaýyn duşuşyklaryň we gepleşikleriň dowamynda gazanylan ylalaşyklar ählumumy abadançylygyň hem-de gülläp ösüşiň bähbitlerine laýyk gelýän netijeli hyzmatdaşlygyň berkidilmegine we artdyrylmagyna gönükdirildi.
Döwlet Baştutanymyz hasabaty diňläp, sebit we ählumumy möçberdäki netijeli hyzmatdaşlygyň ösdürilmeginiň deňhukukly we özara peýdaly esasda parahatçylyk söýüjilik, netijeli hyzmatdaşlyk gatnaşyklary ýola goýýan Bitarap Watanymyzyň daşary syýasatynyň esasy ugrudygyny belledi.
Hormatly Prezidentimiz ýurdumyzyň dünýä bileleşiginiň häzirki döwrüň möhüm meseleleriniň deňeçer çözgüdini işläp taýýarlamak boýunça alyp barýan tagallalaryna işjeň gatnaşmaga ygrarlydygyny tassyklap, wise-premýere, DIM-niň ýolbaşçysyna Halkara Bitaraplyk güni we BMG-niň Merkezi Aziýa üçin Öňüni alyş diplomatiýasy boýunça sebit merkeziniň döredilmeginiň 10 ýyllygy mynasybetli meýilleşdirilen çäreleriň ýokary guramaçylyk derejesini üpjün etmek boýunça birnäçe tabşyryklary berdi.
Milli Liderimiz hödürlenen resminamalara gol çekip, DIM-niň we ýurdumyzyň diplomatik korpusynyň täze taryhy eýýamda öňünde durýan wezipelere ünsi çekip, bu babatda birnäçe anyk görkezmeleri berdi.
Soňra hormatly Prezidentimiz Gurbanguly Berdimuhamedow mejlise gatnaşyjylara ýüzlenip, aýdym aýtmagyň we tans etmegiň “Küştdepdi” milli sungatynyň ÝUNESKO-nyň maddy däl medeni mirasynyň Reprezentatiw sanawyna girizilendigi baradaky hoş habary aýtdy. Bu çözgüt 2017-nji ýylyň 7-nji dekabrynda Çeju şäherinde (Koreýa Respublikasy) Maddy däl medeni mirasy gorap saklamak boýunça hökümetara komitetiniň 12-nji mejlisiniň barşynda biragyzdan kabul edildi.
Bu çözgüt umumadamzat medeni mirasyň aýrylmaz bölegi bolan türkmen halkynyň milli medeniýetiniň ägirt uly ähmiýetiniň ykrarnamasydyr. Küştdepdi halk döredijiliginiň köpöwüşginli nusgasy bolmak bilen, milletiň taryhy-medeni däp-dessurlaryny we ruhy tejribesiniň sazlaşygyny şöhlelendirýär hem-de geçen döwürleriň ýörelgelerini we häzirki zamanyň döredijilik energiýasynyň sazlaşygynyň aýdyň mysaly bolup durýar diýip, milli Liderimiz aýtdy. Siziň bilşiňiz ýaly, ozal “Gadymy Merw”, “Köneürgenç”, “Nusaý” ýaly taryhy-medeni ýadygärlikler bilen bir hatarda “Görogly” dessany hem ÝUNESKO-nyň bütindünýä mirasynyň Sanawyna girizilipdi diýip, hormatly Prezidentimiz Gurbanguly Berdimuhamedow sözüni dowam etdi.
Döwlet Baştutanymyz ýygnananlary we türkmenistanlylaryň ählisini bu şanly waka bilen gutlap, milli medeni mirasymyzy mundan beýläk-de giňden wagyz etmek boýunça çäreleriň işjeňleşdirilmeginiň zerurdygyny nygtady.
Soňra Ministrler Kabinetiniň Başlygynyň orunbasary G.Myradow şu ýylyň ýanwar-noýabr aýlarynyň makroykdysady görkezijileri barada hasabat berip, ýurdumyzyň ykdysadyýetini ösdürmäge gönükdirilip durmuşa geçirilýän toplumlaýyn çäreleriň netijesinde, halk hojalyk toplumynyň ähli pudaklarynda durnukly ösüşiň üpjün edilendigini, ilatyň hal-ýagdaýynyň yzygiderli ýokarlanýandygyny habar berdi.
Şeýle hem wise-premýer "Türkmenistanyň Prezidentiniň obalaryň, şäherçeleriň, etrapdaky şäherleriň we etrap merkezleriniň ilatynyň durmuş-ýaşaýyş şertlerini özgertmek boýunça 2020-nji ýyla çenli döwür üçin rejelenen görnüşdäki Milli maksatnamasynda" kesgitlenilen çäreleriň ýerine ýetirilişi barada hasabat berdi .
Maliýe we ykdysadyýet ministri B.Bazarow hormatly Prezidentimiz Gurbanguly Berdimuhamedowa Döwlet býujetiniň ýerine ýetirilişi, 2017-nji ýylyň 11 aýynda maliýe -býujet ulgamynda geçirilen işleriň netijeleri barada hasabat berdi.
Soňra Merkezi bankyň başlygy M.Annadurdyýew pul-karz ulgamyny kämilleşdirmek boýunça Türkmenistanyň Prezidentiniň tabşyryklaryny ýerine ýetirmek boýunça görlen çäreler barada hasabat berdi.
Şeýle hem daşary ýurtlara iberilen harytlar hem-de ýerine ýetirilen hyzmatlar üçin ministrlikleriň we pudak edaralarynyň hasaplaryna daşary ýurt pulunyň gelip gowuşmagynyň meýilnamasynyň ýerine ýetirilişi barada habar berildi.
Soňra Ministrler Kabinetiniň Başlygynyň orunbasary M.Babaýew geçen on bir aýda ýangyç-energetika toplumynyň kärhanalarynyň alyp baran işleriniň netijeleri barada hasabat berdi.
Hormatly Prezidentimiz nebitgaz toplumynda amala aşyrylýan özgertmeleri işjeňleşdirmegi, ýangyç-energetika pudagyny döwrebaplaşdyrmak, işleriň netijeliligini gazanmak boýunça anyk çäreleri görmek barada anyk görkezmeleri berdi.
Hormatly Prezidentimiz nebitgaz pudagyndaky çözülmeli möhüm meselelere ünsi çekdi. Döwlet Baştutanymyz ýangyç-energetika toplumyny has-da ösdürmek üçin maýa goýumlary çekmek boýunça işleri işjeňleşdirmegi, ýolbaşçy işgärleri, başarjaň hünärmenleri saýlamaga ünsi güýçlendirmegi, “Türkmenistanyň nebitgaz senagatyny ösdürmegiň 2030-njy ýyla senli döwür üçin maksatnamasyny” durmuşa geçirmek maksady bilen degişli çäreleri görmegiň möhümdigine ünsi çekdi. Milli Liderimiziň aýdyşy ýaly, ilkinji nobatda munuň özi ulanylýan känlerde nebitiň gazylyp alnyşynyň möçberlerini artdyrmak, geljegi uly täze meýdançalary özleşdirmek, nebiti almagyň döwrebap tehnologiýalaryny peýdalanmak ýaly ugurlara degişlidir.
Ministrler Kabinetiniň Başlygynyň orunbasary B.Annameredow gözegçilik edýän ulag we aragatnaşyk ulgamlarynda 2017-nji ýylyň ýanwar-noýabr aýlarynda ýerine ýetirilen işleriň netijeleri barada hasabat berdi.
Umuman, ulag-aragatnaşyk toplumy boýunça hasabat döwründe ýolagçy gatnatmak we aragatnaşyk hyzmatlarynyň ýerine ýetirilişiniň meýilnamasy 102,7 göterim berjaý edildi hem-de ösüş depgini 105,2 göterime deň boldy.
Hasabat döwründe Demir ýol ulaglary ministrligi boýunça ýük daşamagyň ösüş depgini 107 göterime, ýolagçy gatnatmagyň ösüş depgini bolsa 100 göterime barabar boldy.
“Türkmenhowaýollary” gullugy boýunça hasabat döwründe ýerine ýetirilen hyzmatlaryň ösüş depgini 135,2 göterime, ýük daşamagyň we ýolagçy gatnatmagyň ösüş depgini bolsa degişlilikde 119,6 göterim we 100,2 göterime barabar boldy.
Deňiz we derýa ulaglary döwlet gullugy boýunça ýerine ýetirilen işleriň ösüş depgini 103,8 göterime deň boldy. Ýük daşamagyň meýilnamasy 155 göterim ýerine ýetirildi. Şunda, ýolagçy gatnatmagyň ösüş depgini 143,5 göterime barabar boldy.
Hormatly Prezidentimiz Gurbanguly Berdimuhamedow hasabaty diňläp, ulaglaryň ähli görnüşlerini ösdürmek boýunça alnyp barylýan işleriň netijeliligini ýokarlandyrmak babatda wise-premýere birnäçe görkezmeleri berdi. Milli Liderimiz Beýik Ýüpek ýoluny dikeltmek, sebitleýin hem-de yklym üsti ýollary ösdürmek boýunça öňe sürýän başlangyçlarymyzyň, howa, deňiz we derýa ulaglary düzümleriniň kuwwatly maddy-enjamlaýyn binýadynyň döredilmegini talap edýändigini belläp, awtomobil we demir ýol ulaglarynyň ösüşine aýratyn ähmiýet berilmelidigini aýtdy.
Şeýle hem döwlet Baştutanymyz ulag ulgamyna maýa goýumlaryny çekmek, ýük daşamagyň möçberlerini artdyrmak boýunça zerur işleri geçirmek babatda wise-premýere birnäçe tabşyryklary berdi. Şunuň bilen baglylykda, milli Liderimiz bellenilen meýilnamalary ýerine ýetirmek maksady bilen ulaglaryň bir bitewi ministrligini döretmek hakyndaky teklibi öňe sürdi. Hormatly Prezidentimiz ulag toplumynyň edaralaryny paýdarlar jemgyýetine öwürmek boýunça zerur işleriň dowam edýändigini belläp, wise-premýere bu babatda birnäçe görkezmeleri berdi.
Ministrler Kabinetiniň Başlygynyň orunbasary M.Aýdogdyýew şu ýylyň on bir aýynda milli ykdysadyýetimiziň gözegçilik edýän senagat ulgamynyň düzümlerindäki işleriň netijeleri, onuň pudaklaýyn görkezijileri barada hasabat berdi.
Senagat ministrligi boýunça 2017-nji ýylyň ýanwar-noýabr aýlarynda ýerine ýetirilen işleriň möçberleri, öndürilen önümler hem-de ýerine ýetirilen hyzmatlar boýunça meýilnamanyň 107,8 göterime barabar bolandygy bellenildi.
Hormatly Prezidentimiz Gurbanguly Berdimuhamedow senagat toplumyny ösdürmegiň strategiýasynyň ilkinji nobatdaky wezipelerine ünsi çekip, ýurdumyzyň senagatynyň önümçilik kuwwatlyklaryny yzygiderli artdyrmagyň, kärhanalara öňdebaryjy tehnologiýalary hem-de hojalygy dolandyrmagyň netijeli usullaryny ornaşdyrmagyň wajypdygyny aýtdy. Pudaklaryň netijeli işlemegi köp babatda içerki sarp edilişini hem-de dünýä bazarlarynyň üýtgäp durýan ýagdaýlaryny nazara alyp, işleri başarnykly guralyşyna baglydyr.
Döwlet Baştutanymyz himiýa senagatynyň ösüş depginini çaltlandyrmak, şol sanda mineral dökünleriniň öndürilişiniň möçberlerini artdyrmak boýunça işleri güýçlendirmegiň möhümdigini belledi. Munuň üçin birnäçe täze kärhanalary, şol sanda kaliý dökünlerini öndürýän ýene-de bir dag magdan kärhanasyny, karbamid we ammiak zawodlaryny gurmaly diýip, milli Liderimiz nygtady. Döwlet Baştutanymyzyň belleýşi ýaly, mineral serişdeleriň şeýle ýerasty gatlaklary bolan ýurdumyza islendik maýadary çekip bolar. Ýöne, diňe tutanýerlilik bilen işlemek gerek.
Ministrler Kabinetiniň Başlygynyň orunbasary D.Amangeldiýew şu ýylyň on bir aýynda ýurdumyzyň gurluşyk, energetika toplumlarynda we jemagat hojalygy pudagynda hem-de Aşgabat şäher häkimligi boýunça ýerine ýetirilen işleriň netijeleri barada hasabat berdi.
Hormatly Prezidentimiz hasabaty diňläp, wise-premýere gözegçilik edýän düzümlerinde alnyp barylýan işlere berk gözegçiligi ýola goýmagy tabşyrdy. Ýurdumyzyň ykdysadyýetiniň häzirki döwürdäki ýokary sazlaşykly ösüşi giň möçberli maksatnamalaryň durmuşa geçirilmegi üçin giň mümkinçilikleri açýar. Adamlaryň ýaşaýyş we durmuş derejesini gowulandyrmak onuň esasy ugry bolup durýar. Şunda, ilatyň durmuş derejesiniň mundan beýläk-de ýokarlandyrylmagy, jemagat hojalygy gulluklarynyň degişli işiniň üpjün edilmegi bilen baglanyşykly meselelere aýratyn ähmiýet berilýär.
Milli Liderimiz ýurdumyzyň ilatynyň we kärhanalaryň elektrik energiýasy bilen bökdençsiz üpjün edilmeginiň zerurdygyna ünsi çekip, bu babatda wise-premýere birnäçe anyk görkezmeleri berdi.
Şeýle hem döwlet Baştutanymyz gurluşyk toplumynda alnyp barylýan özgertmeleriň ýokary depginini üpjün etmek boýunça wise-premýere degişli tabşyryklary berdi.
Ministrler Kabinetiniň Başlygynyň orunbasary A.Garajaýew gözegçilik edýän düzümlerinde hasabat döwründe ýerine ýetirilen işleriň netijeleri barada hasabat berdi.
On bir aýyň dowamynda ýurdumyzda milli senenamamyzda möhüm orun eýeleýän baýramçylyklar, şanly seneler we halkara derejesinde geçirilýän çäreler mynasybetli birnäçe dabaralar guraldy.
Milli Liderimiz Gurbanguly Berdimuhamedowyň tabşyrygyna laýyklykda daşary ýurtlar bilen netijeli gatnaşyklary ösdürmek boýunça zerur işler alnyp barylýar. Hasabat döwründe ýurdumyzda birnäçe daşary döwletleriň Medeniýet günleri we daşary ýurtlarda Türkmenistanyň Medeniýet günleri geçirildi. Aşgabatda we ýurdumyzyň welaýatlarynda daşary ýurtlaryň kinofilmleriniň görkezilişi hem-de sungat ussatlarynyň çykyşlary boldy.
Türkmenistanyň döwlet sirkinde ýurdumyzyň artistleriniň çykyşlary bilen bir hatarda, daşary ýurtlaryň sirk ussatlarynyň maksatnamalaýyn çykyşlary görkezildi.
Medeniýet ulgamynyň hünärmenleri dünýäniň birnäçe döwletlerinde iş saparlarynda bolup, dürli çärelere gatnaşdylar.
Şu ýylyň iýun aýynda Aşgabatda Medeniýet hepdeliginiň geçirilmegi, onuň çäklerinde milli sungatyň gülläp ösýändigini alamatlandyrýan dürli öwüşginli çykyşlar guraldy.
Teatrlaryň, muzeýleriň we kitaphanalaryň işi döwrüň talabyna laýyklykda kämilleşdirilýär.
Hasabat döwründe Türkmen döwlet neşirýat gullugy boýunça 399 görnüşli kitap önümleri neşir edilip, meýilnama 133,7 göterim ýerine ýetirildi.
Syýahatçylyk baradaky döwlet komiteti tarapyndan alnyp barylýan işler barada habar berildi. 1-2-nji noýabrda "Awaza" milli syýahatçylyk zolagynda halkara syýahatçylyk sergisi we maslahaty ýokary guramaçylyk derejesinde geçirildi.
Hormatly Prezidentimiz Gurbanguly Berdimuhamedow hasabaty diňläp we medeniýetiň döwlet syýasatynyň esasy ynsanperwer ulgamy, ýurdumyzyň durmuş-ykdysady taýdan sazlaşykly ösüşiniň esasy guraly bolup durýandygyny belledi.
Milli Liderimiziň nygtaýşy ýaly, Türkmenistanda soňky ýyllarda medeniýet ulgamynda oňyn tejribe toplandy. Munuň özi dünýäde türkmen halkynyň baý ruhy mirasyny wagyz etmekde özüniň netijesini bermelidir. Mundan başga-da, medeniýet ulgamynyň düýpli maddy-enjamlaýyn üpjünçilik binýady döredildi, köpsanly teatrlar, kitaphanalar, täze okuw mekdepleriniň binalary, telewideniýäniň täze studiýalary guruldy.
Hormatly Prezidentimiz teleýaýlymlarda täsirli gepleşikleri guramak, ýurdumyzyň gazanýan üstünliklerini doly beýan etmek we milli däplerimizi degişli derejede giňden wagyz etmek barada aýtdy.
Döwlet Baştutanymyz türkmen halkynyň taryhy-medeni mirasyny öwrenmek, olary dünýä ýüzünde wagyz etmek boýunça alnyp barylýan işlere ünsi çekip, bu işleriň guramaçylyk derejesini güýçlendirmek barada wise-premýere anyk görkezmeleri berdi.
Milli Liderimiz taryhy ýadygärliklerimizi içgin öwrenmegiň hem-de dünýäde giňden wagyz etmegiň möhümdigini belläp, bu işleri talabalaýyk guramak barada degişli tabşyryklary berdi.
Aýdym-saz toparlarymyzyň we zehinli aýdymçylarymyzyň daşary ýurtlara saparlarynyň guralmagynyň möhümdigi babatynda wise-premýere anyk görkezmeler berildi.
Ministrler Kabinetiniň Başlygynyň orunbasary S.Toýlyýew milli Liderimiz Gurbanguly Berdimuhamedowa özüniň gözegçilik edýän bilim, saglygy goraýyş we sport pudaklarynda şu ýylyň başyndan bäri ýerine ýetirilen işleriň netijeleri barada hasabat berdi.
Hormatly Prezidentimiz Gurbanguly Berdimuhamedow S.Toýlyýewe tabşyryk bermek bilen, gyşky döwürde lukmançylyk gulluklarynda öňüni alyş çärelerine ünsi güýçlendirmegi wise-premýerden talap etdi. Bu babatda ýokary okuw mekdeplerinde, orta mekdeplerde we çagalar baglarynda alnyp barylýan düşündiriş işlerini artdyrmagyň, möwsümleýin keselleriň ýaýramazlygy üçin öz wagtynda düşündiriş çärelerini we sanjym işlerini geçirmegiň wajypdygyna üns berildi.
Soňra Mejlisiň Başlygy A. Nurberdiýewa Berkarar döwletimiziň bagtyýarlyk döwründe Türkmenistanyň durmuş-ykdysady ösüşiniň esasy maksatlaryny we wezipelerini hem-de halkara hukugynyň umumy kabul edilen kadalaryny we milli kanunçylygy kämilleşdirmek boýunça şu ýylyň 11 aýynda geçirilen işler barada habar berdi.
Hasabat döwründe Mejlisiň 8 maslahaty geçirildi. Şol maslahatlarda jemi 194 resminama , şol sanda Türkmenistanyň Kanunlarynyň 111-si hem-de Mejlisiň kararlarynyň 83-si kabul edildi.
Mejlis halkara hyzmatdaşlygynyň çäklerinde BMG-niň iri guramalary we ýöriteleşdirilen düzümleri bilen gatnaşyklary ösdürýär, daşary ýurtlaryň milli kanun çykaryjy düzümleri bilen parlamentara gatnaşyklary işjeň pugtalandyrýar.
Milli Liderimiz kadalaşdyryjy-hukuk binýadynyň kämilleşdirilmeginiň häzirki taryhy eýýamyň möhüm talaby bolup durýandygyny belläp, bu ugurda halkara hyzmatdaşlygyny giňeltmegiň, dünýäniň iň oňat kanunçykaryjylyk tejribesini öwrenip hem-de düýpli seljerip, soňra ony hereket edýän milli kanunçylyga kybap getirip ornaşdyrmagyň möhümdigini nygtady.
Milli Liderimiz geljek ýyl Mejlisiň deputatlarynyň, welaýat, etrap we şäher halk maslahatlarynyň, Geňeşleriň agzalarynyň saýlawlary barada aýdyp, olaryň bäsdeşlik, aç-açanlyk we aýanlyk esasynda geçmelidigini, dünýä tejribesinde giňden ulanylýan bu ýörelgäniň iň mynasyp adamlaryň saýlanmagyny üpjün etmäge gönükdirilendigini nygtady. Şeýle esasda saýlanylan adamlar Watanymyzyň kuwwatyny pugtalandyrmaga, halkymyzyň abadançylygyna hem-de gülläp ösüşine gönükdirilen uly möçberli durmuş-ykdysady maksatnamalary durmuşa geçirmäge öz ähli güýjüni, tejribesini we bilimini gaýgyrman tagalla etmäge ymtylýan adamlar bolmalydyr.
Döwlet Baştutanymyz Gurbanguly Berdimuhamedow ýurdumyzyň Mejlisi tarapyndan Ministrler Kabinetiniň teklipleri hasaba alnyp, Lebap welaýatynyň dolandyryş – çäk bölünişini kadalaşdyrmak boýunça resminamalary taýýarlamak işleriniň möhümdigini nazara almak bilen, ýurdumyzyň ähli welaýatlarynda şeýle işleri geçirmegiň zerurdygyna milli parlamentiň ýolbaşçysynyň ünsüni çekdi.
Soňra Ýokary gözegçilik edarasynyň Başlygy G.Gylyjow gurluşyk işlerine geçirilen seljerme çäreleriniň netijeleri barada hasabat berdi.
Hormatly Prezidentimiz hasabaty diňläp, Aşgabat şäherindäki Olimpiýa şäherjiginiň binalarynyň netijeli peýdalanylmagyny, onuň sport desgalarynda raýatlarymyzyň saglyklaryny berkitmegini üpjün etmek boýunça meselelere ünsi çekdi. Olimpiýa şäherjiginiň desgalaryny Aşgabat şäheriniň häkimliginiň garamagyndaky Baş müdirlik dolandyrar.
Milli sport we syýahatçylyk institutynyň talyplarynyň bu ýerde tälim almaklary we tejribe toplamaklary üçin zerur guramaçylyk işleriniň geçirilmelidigini belläp, hormatly Prezidentimiz bu ugurda bar bolan mümkinçilikleri netijeli peýdalanmak barada birnäçe tabşyryklary berdi.
Bellenilişi ýaly, Döwlet lukmançylyk uniwersitetiniň talyplary bolsa amaly tarapdan bilim alarlar. Şeýle hem döwlet Baştutanymyz adamlaryň isleg bildirýän sportuň dürli görnüşleri bilen meşgullanmak üçin şertleri döretmäge üns bermelidigini belledi.
Milli Liderimiz wise-premýer D.Amangeldiýewe ýüzlendi we gözegçilik edýän ministrliklerinde we pudak edaralarynda birnäçe kemçiliklere ýol berlendigine ünsi çekdi. Şunuň bilen baglylykda, hormatly Prezidentimiz Gurbanguly Berdimuhamedow oňa berk käýinç yglan etdi we ýol berlen kemçilikleri gysga wagtyň içinde düzetmegi soňky gezek duýdurýandygyny belledi.
Soňra içeri işler ministri I.Mulikow IIM-niň alyp barýan işleri barada hasabat berip, Türkmenistanyň ilatyny elektrik energiýasy bilen üpjün etmekde hem-de Energetika ministrliginiň düzümlerinde geçirilen seljermeleriň barşynda ýüze çykarylan kemçilikler barada habar berdi.
Hormatly Prezidentimiz Gurbanguly Berdimuhamedow ýurdumyzyň elektrik üpjünçiligi bilen baglanyşykly işleriň şunuň ýaly ýagdaýyna ýol berilmeli däldigini nygtap, degişli ýolbaşçylardan ýagdaýy düzetmek boýunça gaýragoýulmasyz çäreleri görmegi talap etdi.
Şunuň bilen baglylykda, döwlet Baştutanymyz işde goýberen kemçilikleri üçin energetika ministri Ç.Pürçekowa käýinç yglan edip, degişli resminama gol çekdi.
Döwlet Baştutanymyz mejlisiň dowamynda Ykdysady jenaýatçylyklara garşy göreşmek baradaky döwlet gullugynyň direktory M.Çakyýewe söz berdi. Ol birnäçe ministrliklerde we pudak edaralarynda seljerme işleriniň geçirilendigi barada maglumat berdi.
Zähmet we ilaty durmuş taýdan goramak, Oba we suw hojalyk, Demir ýol ulaglary ministrlikleriniň, “Türkmennebit” Döwlet konserniniň, Türkmenbaşydaky nebiti gaýtadan işleýän zawodlar toplumynyň, Döwlet balyk hojalygy komitetiniň düzümlerinde we bölümlerinde geçirilen seljerme işleriniň barşynda birnäçe jogapkär adamlaryň gulluk wezipelerinden hyýanatly peýdalanandyklarynyň, parahorlugyň we korrupsiýanyň ýüze çykarylandygy, şunlukda ägirt uly maddy zyýanyň ýetirilendigi bellenildi.
Bellenilişi ýaly, häzirki döwürde, hormatly Prezidentimiziň tabşyrygy boýunça jemgyýetimizde parahorlugy we korrupsiýany köki-damary bilen ýok etmek ugrunda giň möçberli işler alnyp barylýar.
Hormatly Prezidentimiz hasabaty diňläp, birnäçe guramaçylyk meselelerine seretdi.
Ministrler Kabinetiniň giňişleýin mejlisini jemläp, hormatly Prezidentimiz Gurbanguly Berdimuhamedow oňa gatnaşyjylary we ýurdumyzyň ähli halkyny 12-nji dekabrda bellenilýän Halkara Bitaraplyk güni bilen gutlady, hemmelere özygtyýarly Watanymyzyň gülläp ösmeginiň bähbidine alyp barýan işlerinde uly üstünlik arzuw etdi.
Türkmenistanyň Döwlet habarlar agentligi


text:
Biz barada
GOLLANMA© – MAGLUMAT MERKEZI
Saýtyň esasy çeşmesi Türkmen Sowet Ensiklopediýasy (10 tomluk) bolup durýar. Makalalaryň ählisi jikme-jik barlanyp, olardaky könelişen maglumatlar ähtibarly çeşmelere esaslanyp täzelenendir.
Türkmenistan bölümindäki makalalaryň aglabasy “Türkmenistan: altyn asyr” Elektron gazetinden alynandyr. Aşgabatdaky açylan binalaryň ýerleşýän ýeriniň hem-de köçeleriň kartalary “Google Maps”-dan alnyp, olardaky ýazgylar türkmen diline geçirildi.
Geografiýa bölümindäki makalalaryň köpüsi Türkmen Sowet Ensiklopediýasyndan alnyp, maglumatlar “Wikipediýa” Erkin ensiklopediýasyna esaslanyp täzelenendir. Bu bölümdäki kartalaryň ählisi “Enkarta Ensiklopediýasyndan” alnyp, olardaky ýazgylar türkmen diline geçirildi.
Makalalardaky suratlar esasan “Wikipediýa” Erkin ensiklopediýasyndan we “Enkarta Ensiklopediýasyndan” alnyp, olardaky sözler türkmen diline terjime edilendir.
Tehnologiýa bölümindäki makalalar “Sahypa Topary” tarapyndan terjime edilendir.
Hormatlamak bilen Sahypa Topary